title: 2013/624/UE: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/363

      DEĊIŻJONI TAL-PARLAMENT EWROPEW

   tas-17 ta’ April 2013
   dwar il-kwittanza għall-implimentazzjoni tal-baġit tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2011
   (2013/624/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2011, flimkien mat-tweġibiet tal-Impriża Konġunta (1),

               —

               wara li kkunsidra l-konklużjonijiet tad-Delegazzjoni Konġunta tal-Kumitat għall-Baġits u tal-Kumitat għall-Kontroll tal-Baġit tal-Parlament Ewropew għall-ITER f’Cadarache mis-16 sat-18 ta’ Mejju 2011,

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05755/2013 — C7-0040/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra d-Deċiżjoni tal-Kunsill 2007/198/Euratom tas-27 ta’ Marzu 2007 li tistabbilixxi l-Impriża Konġunta Ewropea għall-ITER u l-Iżvilupp tal-Enerġija mill-Fużjoni u li tikkonferilha vantaġġi (4), u b’mod partikolari l-Artikolu 5(3) tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet msemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0077/2013),

               1.

               Jagħti l-kwittanza lid-direttur tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għall-implimentazzjoni tal-baġit tal-Impriża Konġunta għas-sena finanzjarja 2011;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-direttur tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 6, 10.1.2013, p. 36.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 90, 30.3.2007, p. 58.

      (5)  ĠU L 357, 31.12.2002, p. 72.

         RIŻOLUZZJONI TAL-PARLAMENT EWROPEW

      tas-17 ta’ April 2013
      li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2011
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2011,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2011, flimkien mat-tweġibiet tal-Impriża Konġunta (1),

                  —

                  wara li kkunsidra l-konklużjonijiet tad-Delegazzjoni Konġunta tal-Kumitat għall-Baġits u tal-Kumitat għall-Kontroll tal-Baġit tal-Parlament Ewropew għall-ITER f’Cadarache mis-16 sat-18 ta’ Mejju 2011,

                  —

                  wara li kkunsidra r-rakkomandazzjoni tal-Kunsill tat-12 ta’ Frar 2013 (05755/2013 — C7-0040/2013),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

                  —

                  wara li kkunsidra d-Deċiżjoni tal-Kunsill 2007/198/Euratom tas-27 ta’ Marzu 2007 li tistabbilixxi l-Impriża Konġunta Ewropea għall-ITER u l-Iżvilupp tal-Enerġija mill-Fużjoni u li tikkonferilha vantaġġi (4), u b’mod partikolari l-Artikolu 5(3) tagħha,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet msemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A7-0077/2013),

                  A.

                  billi l-Impriża Konġunta Ewropea għall-ITER u l-Iżvilupp tal-Enerġija mill-Fużjoni (“l-Impriża Konġunta”) twaqqfet f’Marzu 2007 għal perjodu ta’ 35 sena,

                  B.

                  billi l-Impriża Konġunta bdiet tiffunzjona b’mod awtonomu f’Marzu 2008,

                  C.

                  billi l-Qorti tal-Awdituri tiddikjara li kisbet assigurazzjonijiet raġonevoli li l-kontijiet annwali tal-Impriża Konġunta għas-sena finanzjarja 2011 huma affidabbli u li l-operazzjonijiet koperti bihom huma legali u regolari,

                  D.

                  billi, fid-9 ta’ Ottubru 2008, il-Qorti tal-Awdituri ressqet l-Opinjoni Nru 4/2008 dwar ir-Regolament Finanzjarju tal-Impriża Konġunta,

                  E.

                  billi, meta nħolqot l-Impriża Konġunta, it-total indikattiv tar-riżorsi meqjusa meħtieġa għall-perjodu mill-2007 sal-2014 kien ta’ EUR 9 653 000 000;

         Il-ġestjoni baġitarja u finanzjarja

                  1.

                  Jinnota li l-kontijiet annwali tal-Impriża Konġunta jippreżentaw b’mod ġust, fl-aspetti materjali kollha, il-pożizzjoni finanzjarja tagħha fil-31 ta’ Diċembru 2011 u r-riżultati tal-operazzjonijiet tagħha u l-flussi ta’ flusha għas-sena li kienet għadha kif intemmet, skont id-dispożizzjonijiet tar-Regolament Finanzjarju tagħha.

                  2.

                  Jirrikonoxxi l-fatt li l-operazzjonijiet li fuqhom huma bbażati l-kontijiet annwali tal-Impriża Konġunta għas-sena finanzjarja 2011, fl-aspetti materjali kollha huma legali u regolari;

                  3.

                  Jinnota li r-rati ta’ utilizzazzjoni għall-approprjazzjonijiet ta’ impenn u ta’ ħlas disponibbli kienu 99,7 % u 85,7 % rispettivament; jirrimarka li mill-EUR 611 000 000 ta’ approprjazzjonijiet ta’ impenn disponibbli għall-attivitajiet operazzjonali, 42 % ġew implimentati permezz ta’ impenji diretti individwali filwaqt li t-58 % li kien għad fadal ġew implimentati permezz ta’ impenji globali.

                  4.

                  Jilqa’ l-ħatra tal-Kap tad-Dipartiment tal-ITER, il-Kap tal-Amministrazzjoni u l-Kap tal-Unità tal-Baġit u tal-Finanzi fl-2011 b’segwitu għall-adattament tal-pjan ta’ titjib tal-ġestjoni għal funzjonijiet finanzjarji u operazzjonali separati fl-2010;

                  5.

                  Jiddispjaċih li l-Awditur Intern tal-Impriża Konġunta qajjem tħassib dwar iċ-ċirkwiti finanzjarji u, barra minn hekk, dwar is-separazzjoni tad-dmirijiet; iħeġġeġ lill-Impriża Konġunta tistabbilixxi mingħajr dewmien sistematizzazzjoni xierqa taċ-ċirkwiti finanzjarji u tissepara d-dmirijiet kollha li huma inkompatibbli;

                  6.

                  Jistenna lill-Impriża Konġunta:

                              —

                              timplimenta u tagħmel użu b’mod sħiħ minn għodda integrata għall-amministrazzjoni tal-informazzjoni baġitarja, finanzjarja u operazzjonali;

                              —

                              timplimenta b’mod sħiħ il-pjanijiet ta’ azzjoni adottati mill-Impriża Konġunta bi tweġiba għall-awditjar intern dwar iċ-ċirkwiti finanzjarji, il-ġestjoni tal-għotjiet u l-kuntratti tal-esperti;

                              —

                              tikkompleta l-validazzjoni tas-sistemi sottostanti mill-uffiċjal tal-kontabilità;

                              —

                              tadotta strateġija komprensiva ta’ awditjar ex post għall-għotjiet u l-kuntratti operazzjonali;

                              —

                              twettaq eżerċizzju ta’ ġestjoni tar-riskju f’livell korporattiv;

         Akkwist u għotjiet

                  7.

                  Jenfasizza l-fatt li, kif diġà ġie indikat fir-rapport tal-Qorti tal-Awdituri tal-2010, l-Impriża Konġunta għandha bżonn issaħħaħ l-isforzi tagħha biex iżżid il-kompetizzjoni peress li n-numru ta’ offerti li tressqu għall-proċeduri ta’ akkwist operazzjonali li ġew iffirmati fl-2011 kien għadu baxx u ammonta għal medja ta’ żewġ offerti filwaqt li fil-każ tal-għotjiet in-numru medju ta’ proposti li ntbagħtu kien ta’ offerta waħda għal kull sejħa; jirrikonoxxi li n-natura tax-xogħol tal-Impriża Konġunta hi kkaratterizzata mill-akkwist ta’ komponenti teknoloġiċi avvanzati, li qatt ma nbnew qabel u li ma għandhom l-ebda valur kummerċjali, iddisinjati għall-bini ta’ reattur ta’ fużjoni sperimentali f’suq estremament kumpless fejn hemm predominanza ta’ sitwazzjonijiet ta’ monopolju u oligopolija; itenni li l-Impriża Konġunta trid issib vantaġġ ekonomiku fl-akkwisti kollha possibbli;

                  8.

                  Jiddispjaċih li f’każ partikolari, id-deċiżjoni li tiġi kkanċellata proċedura miftuħa u li tintuża proċedura nnegozjata ma kinetx debitament ġustifikata filwaqt li f’każ ieħor, l-Impriża Konġunta ddeċidiet tinnegozja ma’ żewġ kumpaniji li ressqu offerti skont il-proċedura miftuħa (għalkemm waħda minnhom ma kinetx teknikament konformi); jiddispjaċih ukoll li f’sitwazzjoni oħra kemm l-għażla tal-proċedura nnegozjata, kif ukoll il-kwantitajiet u l-prezz kkuntrattat ma kinux debitament ġustifikati;

                  9.

                  Jinsab imħasseb għall-fatt li l-eżerċizzju ta’ awditjar tal-Qorti tal-Awdituri kkonferma r-riżultati ta’ eżerċizzju ta’ awditjar intern imwettaq fl-2011 fil-qasam tal-akkwist, speċifikament li:

                              —

                              in-notifika ta’ preinformazzjoni mhijiex użata bħala strument biex tiżdied il-pubbliċità ex ante ta’ sejħiet għall-offerti futuri

                              —

                              ma hemmx sistema li tittraċċa u tiġġestixxi l-bidliet fir-rekwiżiti tal-kuntratt u b’hekk tidentifika u tirrimedja devjazzjonijiet fl-ispejjeż

                              —

                              it-tul ta’ żmien tal-proċess ta’ akkwist ta’ spiss huwa eċċessiv u hemm ineffiċjenzi fil-preparazzjoni tad-dokumenti tas-sejħiet għall-offerti

                              —

                              l-istimi tal-ispejjeż mhumiex dokumentati tajjeb

                  10.

                  Jitlob f’dan ir-rigward rapport ta’ progress dettaljat li joffri proposti speċifiċi għar-rettifika gradwali ta’ dawn in-nuqqasijiet;

                  11.

                  Jiddeplora l-fatt li l-eżerċizzju ta’ awditjar tal-Qorti tal-Awdituri żvela wkoll li l-proċeduri tal-kontroll ex ante applikati għal pagamenti magħmula skont kuntratti u ftehimiet ta’ għotjiet mhumiex iddokumentati biżżejjed;

         L-awditjar tal-assigurazzjoni tal-kwalità u l-kontrolli ex post fuq l-akkwist u l-għotjiet

                  12.

                  Jinsab imħasseb dwar il-fatt li filwaqt li l-Impriża Konġunta għandha sistema biex twettaq eżerċizzji ta’ awditjar fil-livell ta’ kuntratturi bl-iskop li tiċċekkja l-konformità mar-rekwiżiti tal-assigurazzjoni tal-kwalità, il-kamp ta’ applikazzjoni ta’ dawn l-eżerċizzji ta’ awditjar ma jkoprix l-aspetti finanzjarji tal-implimentazzjoni tal-kuntratti; jistieden lill-Impriża Konġunta tiżgura li l-kamp ta’ applikazzjoni tas-sistema ta’ awditjar ikopri l-protezzjoni tal-interess finanzjarju tal-Impriża Konġunta li tkopri l-aspetti finanzjarji u kuntrattwali;

                  13.

                  Jieħu nota tal-fatt li għalkemm il-kontrolli ex post għall-evalwazzjoni tal-legalità u r-regolarità tal-implimentazzjoni tal-għotjiet mogħtija bdew fl-2011, l-Impriża Konġunta għadha nieqsa minn strateġija ta’ kontroll ex post ġenerali biex tkopri l-implimentazzjoni ta’ kuntratti ta’ għotjiet u kuntratti ta’ akkwist; iħeġġeġ lill-Impriża Konġunta tiddefinixxi u timplimenta strateġija ta’ kontroll ex post ġenerali li tkopri b’mod sħiħ ir-riżorsi baġitarji eżawriti tagħha;

         Drittijiet tal-proprjetà intellettwali u Politika Industrijali

                  14.

                  Jirrikonoxxi l-fatt li fit-28 ta’ Marzu 2012, il-Bord tat-Tmexxija adotta l-politika tal-Impriża Konġunta dwar id-drittijiet tal-proprjetà intellettwali u t-tixrid ta’ informazzjoni. jinnota, madankollu, li l-Bord tat-Tmexxija s’issa għadu ma adottax il-politika industrijali li hija meħtieġa skont l-Istatuti.

         Pagament tard tal-kontribuzzjonijiet ta’ sħubija

                  15.

                  Jiddeplora l-fatt li l-pagament tal-kontribuzzjonijiet tal-2011 minn 12 il-membru kien soġġett għal dewmien

                  16.

                  Iqis li huwa essenzjali li l-Membri kollha tal-Impriża Konġunta jirrispettaw l-iskadenza għall-ħlas tal-kontribuzzjonijiet ta’ sħubija; jappoġġa l-fatt li ġew approvati miżuri mill-Bord tat-Tmexxija biex, f’każ ta’ ħlas tardiv tal-Kontribuzzjoni Annwali ta’ Sħubija, ikun impost l-imgħax;

         Servizz tal-Awditjar Intern tal-Kummissjoni

                  17.

                  Jinnota li l-karta dwar il-missjonijiet tas-Servizz tal-Awditjar Intern tal-Kummissjoni ġiet adottata mill-Bord tat-Tmexxija fil-25 ta’ Novembru 2011 flimkien ma’ pjan ta’ awditjar strateġiku kkoordinat għall-2012-2014 u r-Regolament Finanzjarju tiegħu ġie emendat kif xieraq biex jintroduċi d-dispożizzjonijiet tar-Regolament Strutturali li jirreferu għas-setgħat tal-awditur intern tal-Kummissjoni; ifakkar li l-Impriża Konġunta bdiet taħdem b’mod awtonomu f’Marzu 2008;

         Regolament Finanzjarju u Regoli ta’ Implimentazzjoni

                  18.

                  Jilqa’ l-fatt li, fil-laqgħa tiegħu tal-1 ta’ Ġunju 2011, il-Bord tat-Tmexxija tal-Impriża Konġunta ddeċieda li, b’mod ġenerali, jaċċetta l-osservazzjonijet (37 rakkomandazzjoni ġew aċċettati kompletament, 11 ġew aċċettati bil-kummenti u tnejn biss ġew irrifjutati) tal-Opinjoni Nru 4/2008 tal-Qorti tal-Awdituri dwar ir-Regolament Finanzjarju tal-Enerġija mill-Fużjoni;

                  19.

                  Jieħu nota tal-fatt li l-Qorti tal-Awdituri tikkunsidra li ċerti dispożizzjonijiet fir-regoli ta’ implimentazzjoni tal-Impriża Konġunta jiddevjaw mir-regoli ta’ implimentazzjoni tar-Regolament Finanzjarju tal-Unjoni mingħajr ġustifikazzjoni suffiċjenti; jilqa’ l-kjarifika tal-Impriża Konġunta li r-regoli ta’ implimentazzjoni emendati jipprovdu gwida suffiċjenti għall-implimentazzjoni tal-attivitajiet tal-Impriża Konġunta f’dak li jirrigwarda, pereżempju, il-kundizzjonijiet li abbażi tagħhom jinkiseb jew jingħata self jew ir-regoli għall-ivvalutar ta’ kontribuzzjonijiet in natura;

         Kontribuzzjoni tal-Unjoni għall-fażi ta’ kostruzzjoni tal-ITER

                  20.

                  Ifakkar li, f’Lulju 2010, il-Kunsill irreveda l-istima tal-baġit tal-kontribuzzjoni tal-Impriża Konġunta għall-fażi ta’ kostruzzjoni li saret tammonta għal EUR 6 600 000 000 (valur tal-2008), biex b’hekk irdoppja l-istima inizjali; jinsab imħasseb li l-Impriża Konġunta qed twettaq eżerċizzju biex tallinja l-ispejjeż kollha mġarrba s’issa mal-valuri tal-2008 sabiex tkun tista’ tistabbilixxi devjazzjonijiet potenzjali minn dik l-istima tal-baġit; jieħu nota tal-fatt li l-Impriża Konġunta implimentat għodda biex timmonitorja b’mod regolari l-validità tal-istimi u tirrapporta dwar devjazzjonijiet potenzjali; jistenna li l-Impriża Konġunta tinforma lill-awtorità ta’ kwittanza dwar ir-riżultati ta’ dik l-analiżi;

         Ftehim mal-Istat Ospitanti

                  21.

                  Jagħraf li, minkejja li ġie ffirmat Ftehim mal-Istat Ospitanti dwar is-sit u l-appoġġ, il-privileġġi u l-immunitajiet bejn ir-Renju ta’ Spanja u l-Impriża Konġunta, il-bini permanenti għadu ma tqegħidx għad-dispożizzjoni tal-Impriża Konġunta; jinnota madankollu li l-Impriża Konġunta għadha tokkupa bini temporanju sponsorizzat mir-Renju ta’ Spanja;

         Kwistjonijiet oħra

                  22.

                  Itenni l-istedina tiegħu lill-Qorti tal-Awdituri biex, fi żmien raġonevoli, tipprovdi rapport speċjali lill-Parlament dwar kwistjonijiet komuni li jinqalgħu minħabba n-natura tal-impriżi konġunti, u li għandhom jiġu indirizzati mill-impriżi konġunti flimkien mas-sħab tagħhom sabiex jiġi żgurat il-valur miżjud tagħhom u t-twettiq effiċjenti tal-programmi ta’ riċerka, ta’ żvilupp teknoloġiku u ta’ dimostrazzjoni tal-Unjoni; jirrimarka wkoll li dak ir-rapport għandu jinkludi valutazzjoni tal-effikaċja tal-istabbiliment u l-istruttura tal-impriżi konġunti.

         (1)  ĠU C 6, 10.1.2013, p. 36.

         (2)  ĠU L 248, 16.9.2002, p. 1.

         (3)  ĠU L 298, 26.10.2012, p. 1.

         (4)  ĠU L 90, 30.3.2007, p. 58.

         (5)  ĠU L 357, 31.12.2002, p. 72.


title: Deċiżjoni tal-Kunsill (PESK) 2015/363 tal- 5 ta' Marzu 2015 dwar l-ilqugħ temporanju ta' ċerti Palestinjani mill-Istati Membri tal-Unjoni Ewropea

text:
               6.3.2015

               MT

               Il-Ġurnal Uffiċjali tal-Unjoni Ewropea

               L 62/24

         DEĊIŻJONI TAL-KUNSILL (PESK) 2015/363
   tal-5 ta' Marzu 2015
   dwar l-ilqugħ temporanju ta' ċerti Palestinjani mill-Istati Membri tal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 u l-Artikolu 31(1) tiegħu,
   Billi:

               (1)

               Fil-31 ta' Jannar 2013, il-Kunsill adotta d-Deċiżjoni 2013/71/PESK dwar l-ilqugħ temporanju ta' ċerti Palestinjani minn Stati Membri tal-Unjoni Ewropea (1), li pprovdiet għal estensjoni tal-validità tal-permessi nazzjonali tagħhom għad-dħul, u s-soġġorn, fit-territorju tal-Istati Membri msemmija fil-Pożizzjoni Komuni tal-Kunsill 2002/400/PESK (2) għal perijodu ulterjuri ta' 12-il xahar.

               (2)

               Fuq il-bażi ta' evalwazzjoni tal-applikazzjoni tal-Pożizzjoni Komuni 2002/400/PESK, il-Kunsill iqis li jkun xieraq li l-validità ta' dawk il-permessi tiġi estiża għal perijodu ulterjuri ta' 24 xahar,

         ADOTTA DIN ID-DEĊIŻJONI:
   Artikolu 1
   L-Istati Membri msemmija fl-Artikolu 2 tal-Pożizzjoni Komuni 2002/400/PESK għandhom jestendu l-validità ta' permessi nazzjonali għad-dħul u s-soġġorn mogħtija f'konformità mal-Artikolu 3 ta' dik il-Pożizzjoni Komuni għal perijodu ulterjuri ta' 24 xahar li jibda mill-31 ta' Jannar 2014.
   Artikolu 2
   Il-Kunsill għandu jevalwa l-applikazzjoni tal-Pożizzjoni Komuni 2002/400/PESK fi żmien sitt xhur mill-adozzjoni ta' din id-Deċiżjoni.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-5 ta' Marzu 2015.

            Għall-Kunsill

            Il-President

         D. REIZNIECE-OZOLA

      (1)  Deċiżjoni tal-Kunsill 2013/71/PESK tal-31 ta' Jannar 2013 dwar l-ilqugħ temporanju minn Stati Membri tal-Unjoni Ewropea ta' ċerti Palestinjani ĠU L 32, 1.2.2013, p. 19).

      (2)  Pożizzjoni komuni tal-Kunsill 2002/400/PESK tal-21 ta' Mejju 2002 dwar l-ilqugħ temporanju minn Stati Membri tal-Unjoni Ewropea ta' ċerti Palestinjani (ĠU L 138, 28.5.2002, p. 33).


title: Deċiżjoni tal-Kunsill 2008/665/PESK tad- 9 ta' Ġunju 2008 dwar il-konklużjoni tal-Ftehim bejn l-Unjoni Ewropea u r-Repubblika ta’ l-Albanija dwar il-parteċipazzjoni tar-Repubblika ta’ l-Albanija fl-operazzjoni militari ta’ l-Unjoni Ewropea fir-Repubblika taċ-Ċad u fir-Repubblika ta’ l-Afrika Ċentrali (Operazzjoni EUFOR Tchad/RCA)

text:
               13.8.2008

               MT

               Il-Ġurnal Uffiċjali ta’ l-Unjoni Ewropea

               L 217/18

         DEĊIŻJONI TAL-KUNSILL 2008/665/PESK
   tad-9 ta' Ġunju 2008
   dwar il-konklużjoni tal-Ftehim bejn l-Unjoni Ewropea u r-Repubblika ta’ l-Albanija dwar il-parteċipazzjoni tar-Repubblika ta’ l-Albanija fl-operazzjoni militari ta’ l-Unjoni Ewropea fir-Repubblika taċ-Ċad u fir-Repubblika ta’ l-Afrika Ċentrali (Operazzjoni EUFOR Tchad/RCA)
   IL-KUNSILL TA’ L-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 24 tiegħu,
   Wara li kkunsidra r-rakkomandazzjoni mill-Presidenza,
   Billi:

               (1)

               Fil-15 ta’ Ottubru 2007, il-Kunsill adotta l-Azzjoni Konġunta 2007/677/PESK dwar l-operazzjoni militari ta’ l-Unjoni Ewropea fir-Repubblika taċ-Ċad u fir-Repubblika ta’ l-Afrika Ċentrali (1) (Operazzjoni EUFOR Tchad/RCA).

               (2)

               L-Artikolu 10(3) ta’ dik l-Azzjoni Konġunta jipprevedi li arranġamenti dettaljati dwar il-parteċipazzjoni ta’ Stati terzi għandhom ikunu s-suġġett ta’ ftehim, skond l-Artikolu 24 tat-Trattat.

               (3)

               Wara l-awtorizzazzjoni mill-Kunsill fit-13 ta’ Settembru 2004, il-Presidenza, assistita mis-Segretarju Ġenerali tal-Kunsill ta’ l-Unjoni Ewropea/Rappreżentant Għoli għall-Politika Estera u ta’ Sigurtà Komuni, innegozjat Ftehim bejn l-Unjoni Ewropea u r-Repubblika ta’ l-Albanija dwar il-parteċipazzjoni tar-Repubblika ta’ l-Albanija fl-Operazzjoni EUFOR Tchad/RCA, minn hawn ’il quddiem imsejjaħ “il-Ftehim”.

               (4)

               Il-Ftehim għandu jiġi approvat f’isem l-Unjoni,

         IDDEĊIEDA KIF ĠEJ:
   Artikolu 1
   Il-Ftehim bejn l-Unjoni Ewropea u r-Repubblika ta’ l-Albanija dwar il-parteċipazzjoni tar-Repubblika ta’ l-Albanija fl-operazzjoni militari ta’ l-Unjoni Ewropea fir-Repubblika taċ-Ċad u fir-Repubblika ta’ l-Afrika Ċentrali (EUFOR Tchad/RCA) huwa b’dan approvat f’isem l-Unjoni Ewropea.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat li jaħtar il-persuna/i bis-setgħa li tiffirma/jiffirmaw il-Ftehim sabiex torbot lill-Unjoni Ewropea.
   Artikolu 3
   Din id-Deċiżjoni għandha tieħu effett mill-jum ta’ l-adozzjoni tagħha.
   Artikolu 4
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.

      Magħmula fil-Lussemburgu, 9 ta’ Ġunju 2008.

            Ghall-Kunsill

            Il-President

         M. COTMAN

      (1)  ĠU L 279, 23.10.2007, p. 21.
    ---documentbreak---

               13.8.2008

               MT

               Il-Ġurnal Uffiċjali ta’ l-Unjoni Ewropea

               L 217/19

         TRADUZZJONI
   FTEHIM
   bejn l-Unjoni Ewropea u r-Repubblika ta’ l-Albanija dwar il-parteċipazzjoni tar-Repubblika ta’ l-Albanija fl-operazzjoni militari ta’ l-Unjoni Ewropea fir-Repubblika taċ-Ċad u fir-Repubblika ta’ l-Afrika Ċentrali (Operazzjoni EUFOR Tchad/RCA)
   L-UNJONI EWROPEA (UE),
   minn naħa waħda, u
   R-REPUBBLIKA TA’ L-ALBANIJA,
   min-naħa l-oħra,
   minn hawn ’il quddiem imsejħa l-“Partijiet”,
   WARA LI KKUNSIDRAW:
   l-adozzjoni mill-Kunsill ta’ l-Unjoni Ewropea ta’ l-Azzjoni Konġunta 2007/677/PESK tal-15 ta’ Ottubru 2007 dwar l-operazzjoni militari ta’ l-Unjoni Ewropea fir-Repubblika taċ-Ċad u fir-Repubblika ta’ l-Afrika Ċentrali (Operazzjoni EUFOR Tchad/RCA),
   l-istedina lir-Repubblika ta’ l-Albanija biex tipparteċipa fl-operazzjoni mmexxija mill-UE,
   it-twettiq b’suċċess tal-Proċess ta’ Ġenerazzjoni ta’ Forza u r-rakkomandazzjoni mill-Kmandant ta’ l-Operazzjoni ta’ l-UE u mill-Kumitat Militari ta’ l-UE li jsir qbil dwar il-parteċipazzjoni tal-forzi tar-Repubblika ta’ l-Albanija fl-operazzjoni mmexxija mill-UE tiġi maqbula,
   id-Deċiżjoni tal-Kumitat Politiku u ta’ Sigurtà CHAD/1/2008 tat-13 ta’ Frar 2008 dwar l-aċċettazzjoni ta’ kontributi ta’ Stati terzi għall-operazzjoni militari ta’ l-Unjoni Ewropea fir-Repubblika taċ-Ċad u r-Repubblika ta’ l-Afrika Ċentrali (1),
   id-Deċiżjoni tal-Kumitat Politiku u ta’ Sigurtà CHAD/2/2008 tat-18 ta’ Marzu 2008 dwar l-istabbiliment ta’ Kumitat ta’ kontributuri għall-operazzjoni militari ta’ l-Unjoni Ewropea fir-Repubblika taċ-Ċad u fir-Repubblika ta’ l-Afrika Ċentrali (2),
   FTIEHMU KIF ĠEJ:
   Artikolu 1
   Parteċipazzjoni fl-operazzjoni
   1.   Ir-Repubblika ta’ l-Albanija għandha tassoċja ruħha ma’ l-Azzjoni Konġunta 2007/677/PESK tal-15 ta’ Ottubru 2007 u ma’ kwalunkwe Azzjoni Konġunta jew Deċiżjoni li biha l-Kunsill ta’ l-Unjoni Ewropea jiddeċiedi li jestendi l-operazzjoni militari ta’ l-immaniġġjar ta’ kriżijiet ta’ l-UE, skond id-dispożizzjonijiet ta’ dan il-Ftehim u kwalunkwe arranġament implimentattiv meħtieġ.
   2.   Il-kontribut mir-Repubblika ta’ l-Albanija għall-operazzjoni militari ta’ l-immaniġġjar ta’ kriżijiet ta’ l-UE għandu jkun mingħajr preġudizzju għall-awtonomija tat-teħid ta’ deċiżjonijiet ta’ l-Unjoni Ewropea.
   3.   Ir-Repubblika ta’ l-Albanija għandha tiżgura li l-forzi u l-persunal tagħha li jipparteċipaw fl-operazzjoni militari ta’ l-immaniġġjar ta’ kriżijiet ta’ l-UE jidħlu għall-missjoni tagħhom skond:

               —

               l-Azzjoni Konġunta 2007/677/PESK u l-emendi sussegwenti possibbli;

               —

               il-Pjan ta’ Operazzjoni;

               —

               kwalunkwe miżura implimentattiva.

         4.   Il-forzi u l-persunal issekondati għall-operazzjoni mir-Repubblika ta’ l-Albanija għandhom iwettqu d-dmirijiet tagħhom u jġibu ruħhom biss bl-interess ta’ l-operazzjoni militari ta’ l-immaniġġjar ta’ kriżijiet ta’ l-UE f’moħħhom.
   5.   Ir-Repubblika ta’ l-Albanija għandha tinforma lill-Kmandant ta’ l-Operazzjoni ta’ l-UE fi żmien debitu bi kwalunkwe bidla fil-parteċipazzjoni tagħha fl-operazzjoni.
   Artikolu 2
   Status tal-forzi
   1.   L-istatus tal-forzi u tal-persunal ikkontribwiti fl-operazzjoni militari ta’ l-immaniġġjar ta’ kriżijiet ta’ l-UE mir-Repubblika ta’ l-Albanija għandu jiġi rregolat mid-dispożizzjonijiet dwar l-istatus tal-forzi, jekk disponibbli, miftiehem bejn l-Unjoni Ewropea u l-istati kkonċernati.
   2.   L-istatus tal-forzi u tal-persunal ikkontribwiti lill-kwartieri ġenerali jew lill-elementi ta’ kmand li jinsabu barra mir-Repubblika taċ-Ċad u mir-Repubblika ta’ l-Afrika Ċentrali għandu jkun irregolat minn arranġamenti bejn il-kwartieri ġenerali u l-elementi ta’ kmand konċernati u r-Repubblika ta’ l-Albanija.
   3.   Mingħajr preġudizzju għad-dispożizzjonijiet dwar l-istatus tal-forzi msemmija fil-paragrafu 1, ir-Repubblika ta’ l-Albanija għandha teżerċita ġurisdizzjoni fuq il-forzi u l-persunal tagħha parteċipanti fl-operazzjoni militari ta’ l-immaniġġjar ta’ kriżijiet ta’ l-UE.
   4.   Ir-Repubblika ta’ l-Albanija għandha tkun responsabbli li twieġeb għal kwalunkwe pretensjoni marbuta mal-parteċipazzjoni fl-operazzjoni militari ta’ l-immaniġġjar ta’ kriżijiet ta’ l-UE, minn jew dwar kwalunkwe mill-forzi u l-persunal tagħha. Ir-Repubblika ta’ l-Albanija għandha tkun responsabbli li tressaq kwalunkwe azzjoni, b’mod partikolari legali jew dixxiplinarja, kontra kwalunkwe mill-forzi u l-persunal tagħha, f’konformità mal-liġijiet u regolamenti tagħha.
   5.   Ir-Repubblika ta’ l-Albanija timpenja ruħha li tagħmel dikjarazzjoni rigward ir-rinunzja ta’ pretensjonijiet kontra kwalunkwe Stat parteċipanti fl-operazzjoni militari ta’ l-immaniġġjar ta’ kriżijiet ta’ l-UE, u li tagħmel dan ma’ l-iffirmar ta’ dan il-Ftehim.
   6.   L-Unjoni Ewropea timpenja ruħha li tiżgura li l-Istati Membri jagħmlu dikjarazzjoni rigward ir-rinunzja ta’ pretensjonijiet, għall-parteċipazzjoni tar-Repubblika ta’ l-Albanija fl-operazzjoni militari ta’ l-immaniġġjar ta’ kriżijiet ta’ l-UE, u li tagħmel dan ma’ l-iffirmar ta’ dan il-Ftehim.
   Artikolu 3
   Informazzjoni klassifikata
   1.   Ir-Repubblika ta’ l-Albanija għandha tieħu l-miżuri xierqa biex tiżgura li l-informazzjoni klassifikata ta’ l-UE tkun protetta skond ir-Regolamenti ta’ Sigurtà tal-Kunsill ta’ l-Unjoni Ewropea, imniżżlin fl-Anness għad-Deċiżjoni tal-Kunsill 2001/264/KE tad-19 ta’ Marzu 2001 (3), u skond gwida oħra maħruġa minn awtoritajiet kompetenti, inkluż il-Kmandant ta’ l-Operazzjonijiet ta’ l-UE.
   2.   Fejn l-Unjoni Ewropea u r-Repubblika ta’ l-Albanija jkunu kkonkludew Ftehim dwar Proċeduri ta’ Sigurtà għall-Iskambju ta’ Informazzjoni Klassifikata, id-dispożizzjonijiet ta’ dak il-Ftehim għandhom japplikaw fil-kuntest ta’ l-operazzjoni militari ta’ maniġġar ta’ kriżijiet ta’ l-UE.
   Artikolu 4
   Linja ta’ kmand
   1.   Il-forzi u l-persunal kollha li jipparteċipaw fl-operazzjoni militari ta’ l-immaniġġjar ta’ kriżijiet ta’ l-UE għandhom jibqgħu taħt il-kmand sħiħ ta’ l-awtoritajiet nazzjonali tagħhom.
   2.   L-awtoritajiet nazzjonali għandhom jittrasferixxu l-kmand Operazzjonali u Tattiku u/jew il-kontroll tal-forzi u l-persunal tagħhom lill-Kmandant ta’ l-Operazzjoni ta’ l-UE. Il-Kmandant ta’ l-Operazzjoni ta’ l-UE għandu jkun intitolat jiddelega l-awtorità tiegħu.
   3.   Ir-Repubblika ta’ l-Albanija għandu jkollha l-istess drittijiet u obbligi f’termini ta’ tmexxija ta’ kuljum ta’ l-operazzjoni bħall-Istati Membri ta’ l-UE parteċipanti.
   4.   Il-Kmandant ta’ l-Operazzjoni ta’ l-UE jista’ f’kwalunkwe ħin, wara konsultazzjonijiet mar-Repubblika ta’ l-Albanija, jitlob l-irtirar tal-kontribut tar-Repubblika ta’ l-Albanija.
   5.   Rappreżentant Militari Anzjan (SMR) għandu jiġi maħtur mir-Repubblika ta’ l-Albanija biex jirrappreżenta l-kontinġent nazzjonali tagħha fl-operazzjoni militari ta’ maniġġar ta’ kriżijiet ta’ l-UE. L-SMR għandu jikkonsulta mal-Kmandant tal-Forza ta’ l-UE dwar il-kwistjonijiet kollha li jolqtu l-operazzjoni u għandu jkun responsabbli għad-dixxiplina ta’ kuljum tal-kontinġent.
   Artikolu 5
   Aspetti finanzjarji
   1.   Ir-Repubblika ta’ l-Albanija għandha tassumi l-ispejjeż kollha assoċjati mal-parteċipazzjoni tagħha fl-operazzjoni sakemm l-ispejjeż m’humiex soġġetti għal finanzjament komuni kif previst fl-istrumenti legali msemmija fl-Artikolu 1(1) ta’ dan il-Ftehim u fid-Deċiżjoni tal-Kunsill 2007/384/PESK ta’ l-14 ta’ Mejju 2007 li tistabbilixxi mekkaniżmu għall-amministrazzjoni tal-finanzjament ta’ l-ispejjeż komuni ta’ operazzjonijiet ta’ l-Unjoni Ewropea li jkollhom implikazzjonijiet militari jew ta’ difiża (Athena) (4).
   2.   Fil-każ ta’ mewt, korriment, telf jew dannu lill-persuni fiżiċi jew ġuridiċi mill-Istat(i) li fih/fihom titwettaq l-operazzjoni, ir-Repubblika ta’ l-Albanija għandha, meta r-responsabbiltà tagħha tkun ġiet stabbilita, tħallas kumpens skond il-kondizzjonijiet imniżżlin fid-dispożizzjonijiet dwar l-istatus tal-forzi, jekk disponibbli, kif imsemmi fl-Artikolu 2(1) ta’ dan il-Ftehim.
   Artikolu 6
   Arranġamenti għall-implementazzjoni tal-Ftehim
   Kwalunkwe arranġament tekniku u amministrattiv meħtieġ għall-finijiet ta’ l-implementazzjoni ta’ dan il-Ftehim għandu jiġi konkluż bejn is-Segretarju Ġenerali tal-Kunsill ta’ l-Unjoni Ewropea/Rappreżentant Għoli għall-Politika Estera u ta’ Sigurtà Komuni u l-awtoritajiet kompetenti tar-Repubblika ta’ l-Albanija.
   Artikolu 7
   Nuqqas ta’ konformità
   Jekk waħda mill-Partijiet tonqos milli tikkonforma ma’ l-obbligi tagħha kif stabbiliti fl-Artikoli 1 sa 6, il-Parti l-oħra għandu jkollha d-dritt li ttemm dan il-Ftehim billi tippreżenta avviż ta’ xahar.
   Artikolu 8
   Riżoluzzjoni ta’ kwistjonijiet
   Kwistjonijiet li jikkonċernaw l-interpretazzjoni jew l-applikazzjoni ta’ dan il-Ftehim għandhom jiġu riżolti b’mezzi diplomatiċi bejn il-Partijiet.
   Artikolu 9
   Dħul fis-seħħ
   1.   Dan il-Ftehim għandu jidħol fis-seħħ fl-ewwel jum ta’ l-ewwel xahar wara li l-Partijiet ikunu innotifikaw lil xulxin bit-twettiq tal-proċeduri interni meħtieġa għal dan il-għan.
   2.   Dan il-Ftehim għandu jiġi applikat b’mod proviżorju mid-data tal-firma.
   3.   Dan il-Ftehim għandu jibqa’ fis-seħħ sakemm idum il-kontribut tar-Repubblika ta’ l-Albanija għall-operazzjoni.

      Magħmul f'Pariġi, 13 ta’ Lulju 2008 fil-lingwa Ingliża f’erba’ kopji.

            Għall-Unjoni Ewropea

            Għar-Repubblika ta’ l-Albanija

      (1)  ĠU L 56, 29.2.2008, p. 64. Id-Deċiżjoni kif emendata bid-Deċiżjonijiet CHAD/3/2008 (ĠU L 144, 4.6.2008, p. 82).

      (2)  ĠU L 107, 17.4.2008, p. 60. Id-Deċiżjoni kif emendata bid-Deċiżjonijiet CHAD/3/2008.

      (3)  ĠU L 101, 11.4.2001, p. 1. Id-Deċiżjoni kif emendata l-aħħar bid-Deċiżjoni 2007/438/KE (ĠU L 164, 26.6.2007, p. 24).

      (4)  ĠU L 152, 13.6.2007, p. 14.
   DIKJARAZZJONIJIET IMSEMMIJA FL-ARTIKOLI 2(5) U (6) TAL-FTEHIM
   Dikjarazzjoni mill-Istati Membri ta’ l-UE:
   “L-Istati Membri ta’ l-UE li japplikaw l-Azzjoni Konġunta 2007/677/PESK tal-15 ta’ Ottubru 2007 dwar l-operazzjoni militari ta’ l-Unjoni Ewropea fir-Repubblika taċ-Ċad u fir-Repubblika Afrikana Ċentrali (Operazzjoni EUFOR Tchad/RCA) jagħmlu ħilithom, safejn is-sistemi legali interni tagħhom hekk jippermettu, biex jirrinunzjaw kemm jista’ jkun il-pretensjonijiet kontra r-Repubblika ta’ l-Albanija għal korriment, mewt tal-persunal tagħhom, jew dannu għal, jew telf ta’, kwalunkwe assi li jkunu proprjetà tagħhom u li jkunu qed jintużaw fl-operazzjoni militari ta’ l-immaniġġjar ta’ kriżiijiet mmexxija mill-UE jekk tali korriment, mewt, dannu jew telf:

               —

               kien ikkawżat minn persunal mir-Repubblika ta’ l-Albanija fit-twettiq tad-doveri tiegħu f’konnessjoni ma’ l-operazzjoni ta’ l-immaniġġjar ta’ kriżijiet ta’ l-UE, ħlief fil-każ ta’ negligenza kbira jew kondotta ħażina volontarja, jew

               —

               irriżultaw mill-użu ta’ kwalunkwe assi tar-Repubblika ta’ l-Albanija, sakemm l-assi ntużaw b’konnessjoni ma’ l-operazzjoni u ħlief fil-każ ta’ nuqqas negliġenza kbira jew kondotta ħażina tal-persunal ta’ l-operazzjoni ta’ l-UE ta’ l-immaniġġjar ta’ kriżijiet, mir-Repubblika ta’ l-Albanija fl-użu ta’ dawk l-assi.”

         Dikjarazzjoni mir-Repubblika ta’ l-Albanija:
   “Ir-Repubblika ta’ l-Albanija, li tassoċja lilha nnifisha ma’ l-Azzjoni Konġunta 2007/677/PESK tal-15 ta’ Ottubru 2007 dwar l-operazzjoni militari ta’ l-Unjoni Ewropea fir-Repubblika taċ-Ċad u fir-Repubblika Afrikana Ċentrali (Operazzjoni EUFOR Tchad/RCA), tagħmel ħilitha, safejn is-sistema legali interna tagħha hekk tippermetti, biex tirrinunzja kemm jista’ jkun il-pretensjonijiet kontra kwalunkwe Stat ieħor li jipparteċipa fl-operazzjoni ta’ l-immaniġġjar ta’ kriżijiet ta’ l-UE għal korriment, mewt tal-persunal tagħha, jew dannu għal, jew telf ta’, kwalunkwe assi li jkunu proprjetà tagħha u li jkunu qed jintużaw mill-operazzjoni ta’ l-immaniġġjar ta’ kriżijiet ta’ l-UE jekk tali korriment, mewt, dannu jew telf:

               —

               kien ikkawżat minn persunal fit-twettiq tad-dmirijiet tagħhom marbuta ma’ l-operazzjoni ta’ l-UE ta’ l-immaniġġjar ta’ kriżijiet ta’ l-UE, ħlief fil-każ ta’ negligenza kbira jew kondotta ħażina volontarja, jew

               —

               irriżulta mill-użu ta’ kwalunkwe assi ta’ l-Istati li jipparteċipaw fl-operazzjoni ta’ l-UE ta’ l-immaniġġjar ta’ kriżijiet, sakemm l-assi ntużaw b’konnessjoni ma’ l-operazzjoni u ħlief fil-każ ta’ negligenza kbira jew kondotta ħażina volontarja tal-persunal ta’ l-operazzjoni ta’ l-UE ta’ l-immaniġġjar ta’ kriżijiet fl-użu ta’ dawk l-assi.”


title: Deċiżjoni tal-Kunsill 2012/333/PESK tal- 25 ta’ Ġunju 2012 li taġġorna l-lista ta’ persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta’ miżuri speċifiċi fil-ġlieda kontra t-terroriżmu u li tħassar id-Deċiżjoni 2011/872/PESK

text:
               26.6.2012

               MT

               Il-Ġurnal Uffiċjali tal-Unjoni Ewropea

               L 165/72

         DEĊIŻJONI TAL-KUNSILL 2012/333/PESK
   tal-25 ta’ Ġunju 2012
   li taġġorna l-lista ta’ persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta’ miżuri speċifiċi fil-ġlieda kontra t-terroriżmu u li tħassar id-Deċiżjoni 2011/872/PESK
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fis-27 ta’ Diċembru 2001, il-Kunsill adotta l-Pożizzjoni Komuni 2001/931/PESK (1).

               (2)

               Fit-22 ta’ Diċembru 2011, il-Kunsill adotta d-Deċiżjoni 2011/872/PESK li taġġorna l-lista ta’ persuni, gruppi u entitajiet soġġetti għall-Artikoli 2, 3, u 4 tal-Pożizzjoni Komuni 2001/931/PESK (2).

               (3)

               F’konformità mal-Artikolu 1(6) tal-Pożizzjoni Komuni 2001/931/PESK, huwa meħtieġ li ssir reviżjoni kompleta tal-lista ta’ persuni, gruppi u entitajiet li għalihom tapplika d-Deċiżjoni 2011/872/PESK.

               (4)

               Din id-Deċiżjoni tistabbilixxi r-riżultat tar-reviżjoni li l-Kunsill għamel fir-rigward tal-persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK.

               (5)

               Il-Kunsill ikkonkluda li l-persuni, il-gruppi u l-entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK kienu involuti f’atti terroristiċi fis-sens tal-Artikolu 1(2) u (3) tal-Pożizzjoni Komuni 2001/931/PESK, li ttieħdet deċiżjoni fir-rigward tagħhom minn awtorità kompetenti fis-sens tal-Artikolu 1(4) ta’ dik il-Pożizzjoni Komuni, u li huma għandhom ikomplu jkunu soġġetti għall-miżuri restrittivi speċifiċi previsti fiha.

               (6)

               Il-lista ta’ persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK għandha tkun aġġornata b’konsegwenza ta’ dan, u d-Deċiżjoni 2011/872/PESK għandha tiġi mħassra,

         ADOTTA DIN ID-DEĊIŻJONI:
   Artikolu 1
   Il-lista ta’ persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK għandha tkun dik li tinsab fl-Anness għal din id-Deċiżjoni.
   Artikolu 2
   Id-Deċiżjoni 2011/872/PESK hija b’dan imħassra.
   Artikolu 3
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fil-Lussemburgu, il-25 ta’ Ġunju 2012.

            Għall-Kunsill

            Il-President

         C. ASHTON

      (1)  ĠU L 344, 28.12.2001, p. 93.

      (2)  ĠU L 343, 23.12.2011, p. 54.

      ANNESS

         Lista ta’ persuni, gruppi u entitajiet imsemmija fl-Artikolu 1

      1.   Persuni

                  1.

                  ABDOLLAHI Hamed (magħruf ukoll bħala Mustafa Abdullahi), imwieled fil-11.08.1960 fl-Iran. Passaport: D9004878.

                  2.

                  AL-NASSER, Abdelkarim Hussein Mohamed, imwieled f'Al Ihsa (l-Għarabja Sawdija); ċittadin tal-Għarabja Sawdija

                  3.

                  AL YACOUB, Ibrahim Salih Mohammed, imwieled fis- 16.10.1966 f’Tarut, l-Għarabja Sawdija; ċittadin tal-Għarabja Sawdija

                  4.

                  ARBABSIAR Manssor (magħruf ukoll bħala Mansour Arbabsiar), imwieled fis-6 jew fil-15.03.1955 l-Iran. Ċittadin Iranjan u tal-Istati Uniti. Passaport: C2002515 (Iran); Passaport: 477845448 (Stati Uniti tal-Amerika). Nru tal-ID nazzjonali: 07442833, tiskadi fil-15.03.2016 (liċenzja tas-sewqan tal-Istati Uniti tal-Amerika).

                  5.

                  BOUYERI, Mohammed (magħruf ukoll bħala Abu ZUBAIR, magħruf ukoll bħala SOBIAR; magħruf ukoll bħala Abu ZOUBAIR), imwieled fit-08.03.1978 f’Amsterdam (il-Pajjiżi l-Baxxi) – membru tal-"Hofstadgroep"

                  6.

                  FAHAS, Sofiane Yacine, imwieled fl-10.9.1971 f’Alġeri (l-Alġerija) – membru ta’ "al-Takfir" u "al-Hijra"

                  7.

                  IZZ-AL-DIN, Hasan (magħruf ukoll bħala GARBAYA, AHMED; magħruf ukoll bħala SA-ID; magħruf ukoll bħala SALWWAN, Samir), il-Libanu, imwieled fl-1963 fil- Libanu, ċittadin tal-Libanu

                  8.

                  MOHAMMED, Khalid Shaikh (magħruf ukoll bħala ALI, Salem; magħruf ukoll bħala BIN KHALID, Fahd Bin Adballah; magħruf ukoll bħala HENIN, Ashraf Refaat Nabith; magħruf ukoll bħala WADOOD, Khalid Adbul) imwieled fl-14.4.1965 jew fl-1.3.1964 fil-Pakistan, passaport Nru 488555

                  9.

                  SHAHLAI Abdul Reza (magħruf ukoll bħala Abdol Reza Shala'i, magħruf ukoll bħala Abd-al Reza Shalai, magħruf ukoll bħala Abdorreza Shahlai, magħruf ukoll bħala Abdolreza Shahla'i, magħruf ukoll bħala Abdul-Reza Shahlaee, magħruf ukoll bħala Hajj Yusef, magħruf ukoll bħala Haji Yusif, magħruf ukoll bħala Hajji Yasir, magħruf ukoll bħala Hajji Yusif, magħruf ukoll bħala Yusuf Abu-al-Karkh), imwieled bejn wieħed u ieħor fl-1957 l-Iran. Indirizzi: (1) Kermanshah, Iran, (2) Bażi Militari ta' Mehran, Provinċja ta' Ilam, l-Iran.

                  10.

                  SHAKURI Ali Gholam, imwieled bejn wieħed u ieħor fl-1965 f'Teheran, l-Iran

                  11.

                  SOLEIMANI Qasem (magħruf ukoll bħala Ghasem Soleymani, magħruf ukoll bħala Qasmi Sulayman, magħruf ukoll bħala Qasem Soleymani, magħruf ukoll bħala Qasem Solaimani, magħruf ukoll bħala Qasem Salimani, magħruf ukoll bħala Qasem Solemani, magħruf ukoll bħala Qasem Sulaimani, magħruf ukoll bħala Qasem Sulemani), imwieled fil-11.03.1957 fl-Iran. Ċittadin Iranjan. Passaport: 008827 (Diplomatiku Iranjan), maħruġ fl-1999. Titolu: Maġġur Ġeneral.

                  12.

                  WALTERS, Jason Theodore James (magħruf ukoll bħala Abdullah, magħruf ukoll bħala David), imwieled fis-6.3.1985 f’Amersfoort (il-Pajjiżi l-Baxxi), Nru tal-passaport (il-Pajjiżi l-Baxxi) Nru NE8146378 – membru tal-"Hofstadgroep"

            2.   Gruppi u entitajiiet

                  1.

                  L-Organizzazzjoni Abu Nidal ("ANO"), (magħrufa ukoll bħala l-"Kunsill Rivoluzzjonarju ta’ Fatah", il-"Brigati Rivoluzzjonarji Għarab", "Settembru l-Iswed", u l-"Organizzazzjoni Rivoluzzjonarja tal-Musulmani Soċjalisti")

                  2.

                  "Il-Brigata tal-Martri ta’ Al-Aqsa"

                  3.

                  "Al-Aqsa e.V."

                  4.

                  "Al-Takfir" u "Al-Hijra"

                  5.

                  "Babbar Khalsa"

                  6.

                  "Il-Partit Komunista tal-Filippini", inkluża n-"New Peoples Army" - "NPA", il-Filippini

                  7.

                  "Gama'a al-Islamiyya" (magħruf ukoll bħala "Al-Gama'a al-Islamiyya") ("Grupp Islamiku" - "IG")

                  8.

                  "İslami Büyük Doğu Akıncılar Cephesi""IBDA-Ć" (Il-Front Kbir Iżlamiku tal-Ġellieda tal-Lvant)

                  9.

                  "Hamas", inkluż "Hamas-Izz al-Din al-Qassem"

                  10.

                  "Hizbul Mujahideen" - "HM"

                  11.

                  "Hofstadgroep"

                  12.

                  Il-"Fondazzjoni tal-Art Imqaddsa għas-Soljev u l-Iżvilupp"

                  13.

                  Il-"Federazzjoni Internazzjonali taż-Żgħażagħ Sikh" ("ISYF")

                  14.

                  Il-"Forza Khalisan Zindabad" ("KZF")

                  15.

                  Il-"Partit tal-Ħaddiema tal-Kurdistan" ("PKK"), (magħruf ukoll bħala "KADEK"; magħruf ukoll bħala "KONGRA-GEL")

                  16.

                  "Tigri għal-Liberazzjoni ta' Tamil Eelam" - "LTTE"

                  17.

                  "Ejército de Liberación Nacional" ("Armata għal-Liberazzjoni Nazzjonali")

                  18.

                  Il-"Jihad Islamika Palestinjana" - "PIJ"

                  19.

                  Il-"Front Popolari għal-Liberazzjoni tal-Palestina" - "PFLP"

                  20.

                  Il-"Front Popolari għal-Liberazzjoni tal-Palestina – Kmand Ġenerali" (magħruf ukoll bħala "PFLP – Kmand Ġenerali")

                  21.

                  "Fuerzas armadas revolucionarias de Colombia" - "FARC" ("Il-Forzi Armati Rivoluzzjonarji tal-Kolombja")

                  22.

                  "Devrimci Halk Kurtuluș Partisi-Cephesi" L-Armata/Il-Front/Il-Partit Rivoluzzjonarju/a għal-Liberazzjoni tal-Poplu (DHKP/C), (magħruf ukoll bħala Devrimci Sol (Xellug Rivoluzzjonarju), Dev Sol)

                  23.

                  "Sendero Luminoso" - "SL" It-("Triq li Tiddi")

                  24.

                  "Stichting Al Aqsa" (magħruf ukoll bħala "Stichting Al Aqsa Nederland", magħruf ukoll bħala "Al Aqsa Nederland")

                  25.

                  "Teyrbazen Azadiya Kurdistan" - "TAK" magħruf ukoll bħala l-"Kurdistan Freedom Falcons", magħrufa wkoll bħala l-"Kurdistan Freedom Hawks"


title: Deċiżjoni tal-Kunsill tad- 9 ta' Ġunju 2006 dwar il-konklużjoni tal-Ftehim bejn il-Komunità Ewropea u l-Ukraina dwar ċerti aspetti tas-servizzi ta' l-ajru

text:
13.12.2008       MT               Il-Ġurnal Uffiċjali ta’ l-Unjoni Ewropea                         383

32006D0530

1.8.2006                      IL-ĠURNAL UFFIĊJALI TA’ L-UNJONI EWROPEA                        L 211/39

                                   DEĊIŻJONI TAL-KUNSILL
                                        tad-9 ta’ Ġunju 2006
dwar il-konklużjoni tal-Ftehim bejn il-Komunità Ewropea u l-Ukraina dwar ċerti aspetti tas-
                                           servizzi ta' l-ajru
                                             (2006/530/KE)

IL-KUNSILL TA' L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu
80(2), flimkien ma' l-ewwel sentenza ta' l-ewwel subparagrafu ta' l-Artikolu 300(2), u l-ewwel
subparagrafu ta' l-Artikolu 300(3) tiegħu,

Wara li kkunsidra l-proposta mill-Kummissjoni,

Wara li kkunsidra l-Opinjoni tal-Parlament Ewropew 1,

1
       L-Opinjoni mogħtija fl-14 ta' Marzu 2006 (għadha mhix ippubblikata fil-Ġurnal Uffiċjali).
 ---pagebreak--- 384                MT                 Il-Ġurnal Uffiċjali ta’ l-Unjoni Ewropea                      13.12.2008

Billi:

(1)       Bid-deċiżjon tiegħu tal-5 ta' Ġunju 2003 l-Kunsill awtorizza lill-Kummissjoni biex tiftaħ
          negozjati ma’ pajjiżi terzi dwar il-bdil ta’ ċerti dispożizzjonijiet fi ftehim bilaterali eżistenti
          bi ftehim Komunitarju.

(2)       Il-Kummissjoni nnegozjat, f'isem il-Komunità, ftehim ma’ l-Ukraina dwar ċerti aspetti tas-
          servizzi ta' l-ajru skond il-mekkaniżmi u d-direttivi fl-Anness għad-Deċiżjoni tal-Kunsill
          imsemmija.

(3)       Il-Ftehim ġie ffirmat, f'isem il-Komunità, fl-1 ta' Diċembru 2005 soġġett għall-konklużjoni
          possibbli tiegħu f'data aktar tard, b'mod konformi mad-Deċiżjoni tal-Kunsill tat-28 ta'
          Novembru 2005.

(4)       Il-Ftehim għandu jiġi approvat,

IDDEĊIEDA KIF ĠEJ:

                                                   Artikolu 1

1.        Il-Ftehim bejn il-Komunità Ewropea u l-Ukraina dwar ċerti aspetti tas-servizzi ta' l-ajru
huwa b'dan approvat f'isem il-Komunità.

2.       It-test tal-Ftehim hu mehmuż ma’ din id-Deċiżjoni*.

*
         Ara paġna 24 ta’ dan il-Ġurnal Uffiċjali.
 ---pagebreak--- 13.12.2008      MT                Il-Ġurnal Uffiċjali ta’ l-Unjoni Ewropea                         385

                                                 Artikolu 2

Il-President tal-Kunsill huwa b’dan awtorizzat li jaħtar il-persuna/i bis-setgħa li tagħmel/jagħmlu n-
notifika prevista fl-Artikolu 9(1) tal-Ftehim.

Magħmul fil-Lussemburgu, 9 ta’ Ġunju 2006.

                                                                 Għall-Kunsill
                                                                  Il-President
                                                                 H. GORBACH
                                             ____________


title: Deċiżjoni tal-Kunsill 2011/133/PESK tal- 21 ta' Frar 2011 dwar l-iffirmar u l-konklużjoni tal-Ftehim bejn l-Unjoni Ewropea u l-Montenegro li jistabbilixxi qafas għall-parteċipazzjoni tal- Montenegro f'operazzjonijiet tal-Unjoni Ewropea għall-immaniġġar ta' kriżijiet

text:
               2.3.2011

               MT

               Il-Ġurnal Uffiċjali tal-Unjoni Ewropea

               L 57/1

         DEĊIŻJONI TAL-KUNSILL 2011/133/PESK
   tal-21 ta' Frar 2011
   dwar l-iffirmar u l-konklużjoni tal-Ftehim bejn l-Unjoni Ewropea u l-Montenegro li jistabbilixxi qafas għall-parteċipazzjoni tal- Montenegro f'operazzjonijiet tal-Unjoni Ewropea għall-immaniġġar ta' kriżijiet
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, b'mod partikolari l-Artikolu 37 tiegħu, u t-Trattat dwar il-Funzjonament tal-Unjoni Ewropea, b'mod partikolari l-Artikolu 218(5) u (6) tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà (“RGħ”),
   Billi:

               (1)

               Il-kondizzjonijiet dwar il-parteċipazzjoni ta' Stati terzi f'operazzjonijiet tal-Unjoni Ewropea għall-immaniġġar ta' kriżijiet għandhom jiġu stabbiliti fi ftehim li jistabbilixxi qafas għal tali parteċipazzjoni possibbli fil-ġejjieni, pjuttost milli dawk il-kondizzjonijiet jiġu definiti abbażi ta' każ b'każ għal kull operazzjoni konċernata.

               (2)

               Wara l-adozzjoni ta' Deċiżjoni tal-Kunsill fis-26 ta' April 2010 li tawtorizza l-ftuħ tan-negozjati, ġie nnegozjat, mir-RGħ, ftehim bejn l-Unjoni Ewropea u l-Montenegro li jistabbilixxi qafas għall-parteċipazzjoni tal-Montenegro f'operazzjonijiet tal-Unjoni Ewropea għall-immaniġġar ta' kriżijiet (“il-Ftehim”).

               (3)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u l-Montenegro li jistabbilixxi qafas għall-parteċipazzjoni tal-Montenegro f'operazzjonijiet tal-Unjoni Ewropea għall-immaniġġar ta' kriżijiet (“il-Ftehim”) huwa b'dan approvat f'isem l-Unjoni Ewropea.
   It-test tal-Ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat li jinnomina l-persuna jew persuni li jkollhom is-setgħa li jiffirmaw il-Ftehim sabiex tintrabat l-Unjoni.
   Artikolu 3
   Il-Ftehim għandu jiġi applikat fuq bażi proviżorja mid-data tal-iffirmar tiegħu, sakemm jitlestew il-proċeduri għall-konklużjoni tiegħu (1).
   Artikolu 4
   Il-President tal-Kunsill, f'isem l-Unjoni, għandu jagtħi n-notifika prevista fl-Artikolu 16(1) tal-Ftehim.
   Artikolu 5
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-21 ta’ Frar 2011.

            Għall-Kunsill

            Il-President

         C. ASHTON

      (1)  Id-data tal-iffirmar tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

      TRADUZZJONI
      FTEHIM
      bejn l-Unjoni Ewropea u l-Montenegro li jistabbilixxi qafas għall-parteċipazzjoni tal-Montenegro f'operazzjonijiet tal-Unjoni Ewropea għall-immaniġġar ta' kriżijiet
      L-UNJONI EWROPEA
      minn naħa waħda, u
      L-MONTENEGRO
      min-naħa l-oħra,
      minn hawn 'il quddiem imsejħa l-“Partijiet”,
      Billi:
      L-Unjoni Ewropea (UE) tista' tiddeċiedi li tieħu azzjoni fil-qasam tal-immaniġġar ta' kriżijiet.
      L-UE ser tiddeċiedi jekk Stati terzi jkunux mistiedna jipparteċipaw f'operazzjonijiet tal-UE għall-immaniġġar ta' kriżi.
      Il-kondizzjonijiet rigward il-parteċipazzjoni tal-Montenegro f'operazzjonijiet tal-UE għall-immaniġġar ta' kriżijiet għandhom jiġu stabbiliti fi Ftehim li jistabbilixxi qafas għal tali parteċipazzjoni fil-ġejjieni, pjuttost milli dawk il-kondizzjonijiet jiġu definiti abbażi ta' każ b'każ għal kull operazzjoni konċernata.
      Tali ftehim għandu jkun mingħajr preġudizzju għall-awtonomija tat-teħid ta' deċiżjonijiet tal-UE, u ma għandux jippreġudika n-natura każ b'każ tad-deċiżjonijiet tal-Montenegro li jipparteċipa f'operazzjonijiet tal-UE għall-immaniġġar ta' kriżijiet.
      Tali ftehim għandu jindirizza biss operazzjonijiet tal-UE għall-immaniġġar ta' kriżijiet fil-futur u għandu jkun mingħajr preġudizzju għal kwalunkwe ftehim eżistenti li jirregola l-parteċipazzjoni tal-Montenegro f'operazzjonijiet tal-UE għall-immaniġġar ta' kriżijiet, li jkunu diġà ġew skjerati,
      FTIEHMU KIF ĠEJ:
      TAQSIMA I

         DISPOŻIZZJONIJIET ĠENERALI

      Artikolu 1
      Deċiżjonijiet relatati mal-parteċipazzjoni
      1.   Wara d-deċiżjoni tal-Unjoni Ewropea (UE) li tistieden lill-Montenegro biex jipparteċipa f'operazzjoni tal-UE għall-immaniġġar ta' kriżijiet, u ladarba l-Montenegro jkun iddeċieda li jipparteċipa, il-Montenegro għandu jipprovdi informazzjoni dwar il-kontribuzzjoni proposta tiegħu lill-UE.
      2.   Il-valutazzjoni mill-UE tal-kontribuzzjoni tal-Montenegro għandha ssir b'konsultazzjoni mal-Montenegro.
      3.   L-UE għandha tipprovdi lill-Montenegro b'indikazzjoni bikrija tal-kontribuzzjoni probabbli ta' dan tal-aħħar għall-ispejjeż komuni tal-operazzjoni mill-aktar fis possibli bil-ħsieb li tgħin lill-Montenegro fil-formulazzjoni tal-offerta tiegħu.
      4.   L-UE għandha tikkomunika r-riżultat ta' dik il-valutazzjoni lill-Montenegro permezz ta' ittra bil-ħsieb li tassigura l-parteċipazzjoni tal-Montenegro skont id-dispożizzjonijiet ta' dan il-Ftehim.
      Artikolu 2
      Qafas
      1.   Il-Montenegro għandu jassoċja ruħu mad-Deċiżjoni tal-Kunsill li biha l-Kunsill tal-Unjoni Ewropea jiddeċiedi li l-UE twettaq l-operazzjoni għall-immaniġġar ta' kriżijiet, u ma' kwalunkwe deċiżjoni oħra li biha l-Kunsill tal-Unjoni Ewropea jiddeċiedi li jestendi l-operazzjoni tal-UE għall-immaniġġar ta' kriżijiet, skont id-dispożizzjonijiet ta' dan il-Ftehim u kwalunkwe arranġament implimentattiv meħtieġ.
      2.   Il-kontribut tal-Montenegro għal operazzjonijiet tal-UE għall-immaniġġar ta' kriżijiet għandu jkun mingħajr preġudizzju għall-awtonomija fit-teħid ta' deċiżjonijiet tal-UE.
      Artikolu 3
      Status ta' persunal u forzi
      1.   L-istatus ta' persunal issekondat għal operazzjoni ċivili tal-UE għall-immaniġġar ta' kriżijiet u/jew tal-forzi kkontribwiti lil operazzjoni militari tal-UE għall-immaniġġar ta' kriżijiet mill-Montenegro għandhom ikunu rregolati mill-ftehim dwar l-istatus tal-missjoni/forzi, jekk konkluż, bejn l-UE u l-Istat jew Stati li fihom titwettaq l-operazzjoni.
      2.   L-istatus tal-persunal ikkontribwit għall-kwartieri ġenerali jew elementi ta' kmand li jinstabu barra l-Istat(i) li fih(om) titwettaq l-operazzjoni tal-UE għall-immaniġġar ta' kriżijiet, għandu jiġi regolat minn arranġamenti bejn il-kwartieri ġenerali u elementi ta' kmand ikkonċernati u l-Montenegro.
      3.   Mingħajr preġudizzju għall-ftehim dwar l-istatus tal-missjoni/forzi msemmi fil-paragrafu 1, il-Montenegro għandu jeżerċita ġurisdizzjoni fuq il-persunal tiegħu li jipparteċipa fl-operazzjoni tal-UE għall-immaniġġar ta' kriżijiet.
      4.   Il-Montenegro għandu jkun responsabbli biex jirrispondi għal kwalunkwe talba konnessa mal-parteċipazzjoni f'operazzjonijiet tal-UE għall-immaniġġar ta' kriżijiet, li tiġi minn jew tikkonċerna kwalunkwe membru tal-persunal tiegħu. Il-Montenegro għandu jkun responsabbli biex iressaq kwalunkwe azzjoni, b'mod partikolari legali jew dixxiplinarji, kontra kwalunkwe membru tal-persunal tiegħu, skont il-liġijiet u r-regolamenti tiegħu. Mudell għal tali dikjarazzjoni huwa anness għal dan il-Ftehim.
      5.   Il-Partijiet jaqblu li jirrinunzjaw għat-talbiet kollha, ħlief għal dawk kuntrattwali, kontra xulxin għal dannu, telf jew distruzzjoni ta' assi li jkunu proprjetà ta'/operati minn Parti jew oħra, jew korriment jew mewt ta' persunal ta' Parti jew oħra, li jirriżultaw mit-twettiq tad-dmirijiet uffiċjali tagħhom b'rabta mal-attivitajiet taħt dan il-Ftehim, ħlief fil-każ ta' negliġenza serja jew imġiba ħażina b'mod volontarju.
      6.   Il-Montenegro jintrabat li jagħmel dikjarazzjoni fir-rigward tar-rinunzja ta' talbiet kontra kwalunkwe Stat parteċipanti f'operazzjoni ta' maniġġar ta' kriżijiet tal-UE li fiha jipparteċipa l-Montenegro, u li jagħmel dan meta jiffirma dan il-Ftehim.
      7.   L-UE tintrabat li tiżgura li l-Istati Membri tagħha jagħmlu dikjarazzjoni fir-rigward tar-rinunzja ta' drittijiet, għal kwalunkwe parteċipazzjoni futura tal-Montenegro f'operazzjoni tal-UE għall-immaniġġar ta' kriżijiet, u li tagħmel dan meta tkun qed tiffirma dan il-Ftehim.
      Artikolu 4
      Informazzjoni kklassifikata
      Il-Ftehim bejn il-Gvern tal-Montenegro u l-UE dwar is-sigurtà tal-informazzjoni kklassifikata, magħmul fi Brussell fit-13 ta' Settembru 2010, għandu japplika fil-kuntest tal-operazzjonijiet tal-UE għall-immaniġġar ta' kriżijiet.
      TAQSIMA II

         DISPOŻIZZJONIJIET DWAR IL-PARTEĊIPAZZJONI F'OPERAZZJONIJIET ĊIVILI GĦALL-IMMANIĠĠAR TA' KRIŻIJIET

      Artikolu 5
      Persunal issekondat lil operazzjoni ċivili tal-UE għall-immaniġġar ta' kriżijiet
      1.   Il-Montenegro għandu jiżgura li l-persunal tiegħu issekondat lill-operazzjoni ċivili tal-UE għall-immaniġġar ta' kriżijiet jidħol għall-missjoni tiegħu b'mod konformi ma':

                  (a)

                  id-Deċiżjoni tal-Kunsill u emendi sussegwenti kif imsemmija fl-Artikolu 2(1),

                  (b)

                  il-Pjan tal-Operazzjoni,

                  (c)

                  il-miżuri implementattivi.

            2.   Il-Montenegro għandu jinforma fi żmien debitu lill-Kap tal-Missjoni tal-operazzjoni ċivili tal-UE għall-immaniġġar ta' kriżijiet (minn hawn 'il quddiem il-“Kap tal-Missjoni”) u lir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (minn hawn 'il quddiem ir-“RGħ”) bi kwalunkwe bidla fil-kontribut tiegħu lill-operazzjoni ċivili tal-UE għall-immaniġġar ta' kriżijiet.
      3.   Persunal issekondat lill-operazzjonijiet ċivili tal-UE għall-immaniġġar ta' kriżijiet għandu jagħmel eżami mediku, vaċċinazzjoni u għandu jkun ċertifikat b'mod mediku li hu b'saħħtu għax-xogħol minn awtoritá kompetenti mill-Montenegro. Il-persunal issekondat lill-operazzjoni ċivili tal-UE għall-immaniġġar ta' kriżi għandu jipproduċi kopja ta' dik iċ-ċertifikazzjoni.
      Artikolu 6
      Linja ta' kmand
      1.   Persunal issekondat mill-Montenegro għandu jwettaq id-doveri tiegħu u jġib ruħu bl-interessi tal-operazzjonijiet ċivili tal-UE għall-immaniġġar ta' kriżijiet biss f'moħħu.
      2.   Il-persunal kollu għandu jibqa' taħt il-kmand sħiħ tal-awtoritajiet nazzjonali tiegħu.
      3.   L-awtoritajiet nazzjonali għandhom jittrasferixxu l-kontroll operattiv lill-UE.
      4.   Il-Kap tal-Missjoni għandu jieħu r-responsabbiltà u jeżerċita kmand u kontroll tal-operazzjoni ċivili tal-UE għall-immaniġġar ta' kriżijiet fuq il-post.
      5.   Il-Kap tal-Missjoni għandu jmexxi l-operazzjoni ċivili tal-UE għall-immaniġġar ta' kriżijiet u jieħu f'idejh l-amministrazzjoni tagħha ta' kuljum.
      6.   Il-Montenegro għandu jkollu l-istess drittijiet u obbligi f'termini ta' amministrazzjoni ta' kuljum tal-operazzjoni bħall-Istati Membri tal-UE li jkunu qed jipparteċipaw fl-operazzjoni, skont l-istrumenti legali msemmija fl-Artikolu 2(1).
      7.   Il-Kap tal-Missjoni għandu jkun responsabbli għall-kontroll dixxiplinari tal-persunal tal-operazzjonijiet ċivili tal-UE għall-immaniġġar ta' kriżijiet. Meta jkun meħtieġ, għandha tittieħed azzjoni dixxiplinarja mill-awtoritá nazzjonali konċernata.
      8.   Għandu jinħatar Punt ta' Kuntatt tal-Kontinġent Nazzjonali (NPC) mill-Montenegro biex jirrappreżenta l-kontinġent nazzjonali tiegħu fl-operazzjoni. L-NPC għandu jirrapporta lill-Kap tal-Missjoni dwar kwistjonijiet nazzjonali u għandu jkun responsabbli għad-dixxiplina ta' kuljum tal-kontinġent.
      9.   Id-deċiżjoni li tintemm l-operazzjoni għandha tittieħed mill-UE, wara konsultazzjoni mal-Montenegro jekk huwa jkun għadu qed jikkontribwixxi lill-operazzjoni ċivili tal-UE għall-immaniġġar ta' kriżijiet fid-data tat-terminazzjoni tal-operazzjoni.
      Artikolu 7
      Aspetti finanzjarji
      1.   Mingħajr preġudizzju għall-Artikolu 8, il-Montenegro għandu jassumi l-ispejjeż kollha assoċjati mal-parteċipazzjoni tiegħu fl-operazzjoni minbarra l-ispejjeż kurrenti, kif stabbilit fil-baġit operattiv tal-operazzjoni.
      2.   F'każ ta' mewt, korriment, telf jew ħsara lil persuni fiżiċi jew ġuridiċi mill-Istat(i) li fih(om) titwettaq l-operazzjoni, il-Montenegro għandu, meta r-responsabbiltá tiegħu tkun ġiet stabbilita, iħallas kumpens skont il-kondizzjonijiet previsti fil-ftehim applikabbli dwar l-status tal-missjoni, kif imsemmi fl-Artikolu 3(1).
      Artikolu 8
      Kontribuzzjoni għall-baġit operattiv
      1.   Il-Montenegro għandu jikkontribwixxi għall-finanzjament tal-baġit operattiv ta' operazzjoni ċivili tal-UE għall-immaniġġar ta' kriżijiet.
      2.   Il-kontribuzzjoni finanzjarja tal-Montenegro lill-baġit operattiv għandha tiġi kkalkolata abbażi tal-formoli li ġejjin, skont liema tipproduċi l-inqas ammont:

                  (a)

                  is-sehem tal-ammont ta' referenza li jkun proporzjonali għall-proporzjon tad-dħul nazzjonali gross (minn hawn 'il quddiem “DNG”) tal-Montenegro fit-total tad-DNG tal-Istati kollha li jkunu qegħdin jikkontribwixxu għall-baġit operattiv tal-operazzjoni; jew

                  (b)

                  is-sehem tal-ammont ta' referenza għall-baġit operattiv li jkun proporzjonali għall-proporzjon tan-numru tal-persunal tal-Montenegro parteċipanti fl-operazzjoni għan-numru totali ta' persunal tal-Istati kollha parteċipanti fl-operazzjoni.

            3.   Minkejja l-paragrafi 1 u 2, il-Montenegro ma għandu jagħmel l-ebda kontribuzzjoni għall-finanzjament ta' għotjiet per diem mħallsa lill-persunal tal-Istati Membri tal-UE.
      4.   Minkejja l-paragrafu 1, l-UE għandha, fil-prinċipju, teżenta lill-Montenegro minn kontribuzzjonijiet finanzjarji għal operazzjoni ċivili partikolari tal-UE għall-immaniġġar ta' kriżijiet meta:

                  (a)

                  l-UE tiddeċiedi li l-Montenegro jipprovdi kontribuzzjoni sinifikanti li hija essenzjali għal din l-operazzjoni; jew

                  (b)

                  Il-Montenegro għandu DNG per capita li ma jeċċedix lil dak ta' kwalunkwe Stat Membru tal-UE.

            5.   Għandu jiġi ffirmat arranġament dwar il-ħlas tal-kontribuzzjonijiet tal-Montenegro għall-baġit operattiv ta' operazzjoni ċivili tal-UE għall-immaniġġar ta' kriżijiet, bejn il-Kap tal-Missjoni u s-servizzi amministrattivi rilevanti tal-Montenegro. Dak l-arranġament għandu, inter alia, jinkludi d-dispożizzjonijiet li ġejjin:

                  (a)

                  l-ammont ikkonċernat,

                  (b)

                  l-arranġamenti għall-ħlas tal-kontribut finanzjarju,

                  (c)

                  il-proċedura tal-verifika tal-kontijiet.

            TAQSIMA III

         DISPOŻIZZJONIJIET DWAR IL-PARTEĊIPAZZJONI F'OPERAZZJONIJIET MILITARI GĦALL-IMMANIĠĠAR TA' KRIŻIJIET

      Artikolu 9
      Parteċipazzjoni f' operazzjoni militari tal-UE għall-immaniġġar ta' kriżijiet
      1.   Il-Montenegro għandu jiżgura li l-forzi tiegħu u l-persunal parteċipanti f' operazzjoni militari tal-UE għall-immmaniġġar ta' kriżijiet jidħlu għall-missjoni tagħhom b'mod konformi ma':

                  (a)

                  id-Deċiżjoni tal-Kunsill u emendi sussegwenti kif imsemmija fl-Artikolu 2(1),

                  (b)

                  il-Pjan ta' Operazzjoni,

                  (c)

                  il-miżuri implementattivi.

            2.   Persunal issekondat mill-Montenegro għandu jwettaq id-doveri tiegħu u jġib ruħu billi jżomm f'moħħu biss l-interessi tal-operazzjoni militari tal-UE għall-immaniġġar ta' kriżijiet.
      3.   Il-Montenegro għandu jinforma lill-Kmandant tal-Operazzjoni tal-UE fi żmien xieraq bi kwalunkwe bidla fil-parteċipazzjoni tiegħu fl-operazzjoni.
      Artikolu 10
      Linja ta' kmand
      1.   Il-forzi u l-persunal kollha parteċipanti fl-operazzjoni militari tal-UE għall-immaniġġar ta' kriżijiet għandhom jibqgħu taħt il-kmand sħiħ tal-awtoritajiet nazzjonali tagħhom.
      2.   L-awtoritajiet nazzjonali għandhom jittrasferixxu l-kmand Operattiv u Tattiku u/jew il-kontroll tal-forzi u tal-persunal tagħhom lill-Kmandant tal-Operazzjoni tal-UE, li huwa intitolat li jiddelega l-awtorità tiegħu.
      3.   Il-Montenegro għandu jkollu l-istess drittijiet u obbligi f'termini ta' tmexxija ta' kuljum tal-operazzjoni bħal Stati Membri parteċipanti tal-UE.
      4.   Il-Kmandant tal-Operazzjoni tal-UE jista', wara konsultazzjonijiet mal-Montenegro, fi kwalunkwe ħin jitlob l-irtirar tal-kontribut tal-Montenegro.
      5.   Għandu jinħatar Rappreżentant Militari Superjuri (“SMR”) mill-Montenegro biex jirrappreżenta l-kontinġent nazzjonali tiegħu fl-operazzjoni militari tal-UE għall-immaniġġar ta' kriżijiet. L-SMR għandu jikkonsulta mal-Kmandant tal-Forza tal-UE dwar il-materji kollha li jolqtu l-operazzjoni u għandu jkun responsabbli għad-dixxiplina ta' kuljum tal-kontinġent tal-Montenegro.
      Artikolu 11
      Aspetti finanzjarji
      1.   Mingħajr preġudizzju għall-Artikolu 12, il-Montenegro għandu jassumi l-ispejjeż kollha assoċjati mal-parteċipazzjoni tiegħu fl-operazzjoni sakemm l-ispejjeż ma jkunux suġġetti għal finanzjament komuni kif previst fl-istrumenti legali msemmija fl-Artikolu 2(1), kif ukoll fid-Deċiżjoni tal-Kunsill 2008/975/PESK tat-18 ta' Diċembru 2008 li tistabbilixxi mekkaniżmu sabiex jiġi amministrat il-finanzjament tal-ispejjeż komuni tal-operazzjonijiet tal-Unjoni Ewropea li jkollhom implikazzjonijiet militari jew ta' difiża (Athena) (1).
      2.   F'każ ta' mewt, korriment, telf jew dannu lil persuni fiżiċi jew ġuridiċi mill-Istat(i) li fih(om) titwettaq l-operazzjoni, il-Montenegro għandu, meta r-responsabbiltá tiegħu tkun ġiet stabbilita, iħallas kumpens skont il-kondizzjonijiet previsti fil-ftehim applikabbli dwar l-istatus tal-forzi, imsemmi fl-Artikolu 3(1).
      Artikolu 12
      Kontribut għall-ispejjeż komuni
      1.   Il-Montenegro għandu jikkontribwixxi għall-finanzjament tal-ispejjeż komuni ta' operazzjoni militari tal-UE għall-immaniġġar ta' kriżijiet.
      2.   Il-kontribuzzjoni finanzjarja tal-Montenegro għall-baġit operattiv għandha tiġi kkalkolata abbażi taż-żewġ formoli li ġejjin, skont liema tipproduċi l-inqas ammont:

                  (a)

                  is-sehem tal-ispejjeż komuni li jikkorrispondi proporzjonalment għall-proporzjon tad- DNG tal-Montenegro fit-total tad-DNG tal-Istati kollha li jkunu qegħdin jikkontribwixxu għall-ispejjeż komuni tal-operazzjoni; jew

                  (b)

                  is-sehem tal-ispejjeż komuni li jikkorrispondi proporzjonalment għall-proporzjon tan-numru tal-persunal mill-Montenegro parteċipanti fl-operazzjoni għan-numru totali ta' persunal tal-Istati kollha parteċipanti fl-operazzjoni.

            Fejn tintuża l-formula taħt il-punt (b) tal-ewwel subparagrafu u l-Montenegro jikkontribwixxi biss persunal għall-Operazzjoni jew għall-Kwartieri Ġenerali tal-Forza, il-proporzjon użat għandu jkun dak tal-persunal tiegħu għal dak tan-numru totali tal-persunal rispettiv tal-kwartieri ġenerali. F'każijiet oħra, il-proporzjon għandu jkun dak tal-persunal kollu kontribwit mill-Montenegro għal dak tal-persunal totali tal-operazzjoni.
      3.   Minkejja l-paragrafu 1, l-UE għandha, fil-prinċipju, teżenta lill-Montenegro minn kontribuzzjonijiet finanzjarji għall-ispejjeż komuni ta' operazzjoni militari partikolari tal-UE għall-immaniġġar ta' kriżijiet meta:

                  (a)

                  l-UE tiddeċiedi li l-Montenegro jipprovdi kontribut sinifikanti għall-assi u/jew għall-kapaċitajiet li jkunu essenzjali għall-operazzjoni; jew

                  (b)

                  il-Montenegro għandu DNG per capita li ma jaqbiżx dak ta' kwalunkwe Stat Membru tal-UE.

            Għandu jiġi konkluż arranġament mal-Amministratur previst fid-Deċiżjoni 2008/975/PESK u l-awtoritajiet amministrattivi kompetenti fil-Montenegro. Dak l-arranġament għandu jinkludi, inter alia, dispożizzjonijiet dwar:

                  (a)

                  l-ammont ikkonċernat,

                  (b)

                  l-arranġamenti għall-ħlas tal-kontribut finanzjarju,

                  (c)

                  il-proċedura tal-verifika tal-kontijiet.

            TAQSIMA IV

         DISPOŻIZZJONIJIET FINALI

      Artikolu 13
      Arranġamenti biex jiġi implimentat il-Ftehim
      Mingħajr preġudizzju għall-Artikoli 8(5) u 12(4), kwalunkwe arranġament tekniku u amministrattiv meħtieġ għall-implementazzjoni ta' dan il-Ftehim għandu jiġi konkluż bejn ir-RGħ u l-awtoritajiet kompetenti tal-Montenegro.
      Artikolu 14
      Nonkonformità
      Jekk waħda mill-Partijiet tonqos milli tikkonforma mal-obbligi tagħha skont dan il-Ftehim, il-Parti l-oħra għandu jkollha d-dritt li ttemm dan il-Ftehim billi tibgħat avviż bil-miktub minn xahar qabel.
      Artikolu 15
      Riżoluzzjoni ta' disputi
      Id-disputi li jikkonċernaw l-interpretazzjoni jew l-applikazzjoni ta' dan il-Ftehim għandhom jiġu riżolti b'mezzi diplomatiċi bejn il-Partijiet.
      Artikolu 16
      Dħul fis-seħħ
      1.   Dan il-Ftehim għandu jidħol fis-seħħ fl-ewwel jum tal-ewwel xahar wara li l-Partijiet ikunu nnotifikaw lil xulxin bit-twettiq tal-proċeduri legali interni meħtieġa għad-dħul fis-seħħ tiegħu.
      2.   Dan il-Ftehim għandu jiġi applikat b'mod proviżorju mid-data tal-firma.
      3.   Dan il-Ftehim għandu jkun suġġett għal reviżjoni regolari.
      4.   Dan il-Ftehim jista' jiġi emendat abbażi ta' ftehim reċiproku bil-miktub bejn il-Partijiet.
      5.   Dan il-Ftehim jista' jiġi ddenunzjat minn kwalunkwe Parti b'notifika bil-miktub ta' denunzja mogħtija lill-Parti l-oħra. Tali denunzja għandha jkollha effett sitt xhur wara li l-Parti l-oħra tirċievi n-notifika.

         Magħmul fi Brussell fit-tnejn u għoxrin jum ta' Frar tas-sena elfejn u ħdax, duplikatament, kull kopja bl-Ingliż.

               Għall-Unjoni Ewropea

               Għall-Montenegro

         (1)  ĠU L 345, 23.12.2008, p. 96.

         TEST GĦAL DIKJARAZZJONIJIET

            TEST GĦALL-ISTATI MEMBRI TAL-UE:

         “L-Istati Membri tal-UE li japplikaw Deċiżjoni tal-Kunsill tal-UE dwar operazzjoni tal-UE għall-immaniġġar ta' kriżijiet li jipparteċipa fiha l-Montenegro, għandhom jippruvaw, safejn is-sistemi legali interni tagħhom jippermettu, jirrinunzjaw safejn possibbli talbiet kontra l-Montenegro għal korriment, mewt ta' persunal, jew dannu lil, jew telf ta', kwalunkwe assi li huma proprjetà tagħhom u użati mill-operazzjoni tal-UE għall-immaniġġar ta' kriżijiet jekk tali korriment, mewt, dannu jew telf:

                     —

                     kienu kkawżati minn persunal mill-Montenegro fit-twettiq tad-doveri tiegħu f'konnessjoni ma' operazzjoni tal-UE għall-immaniġġar ta' kriżijiet, ħlief f'każ ta' negliġenza serja jew ta' kondotta skorretta volontarja; jew

                     —

                     seħħew bl-użu ta' kwalunkwe assi fil-proprjetà tal-Montenegro, sakemm l-assi ġew użati b'konnessjoni mal-operazzjoni u ħlief fil-każ ta' negliġenza serja jew imġiba ħażina volontarja tal-persunal tal-operazzjoni tal-UE għall-immaniġġar ta' kriżijiet mill-Montenegro li kien qed juża dawk l-assi.”

            TEST GĦALL-MONTENEGRO:

         “Il-Montenegro waqt li japplika Deċiżjoni tal-Kunsill tal-UE dwar operazzjoni tal-UE għall-immaniġġar ta' kriżijiet jagħmel dak li jista', sa fejn is-sistema legali interna tiegħu hekk tippermetti, sabiex jirrinunzja, sa fejn ikun possibbli, għal talbiet kontra kwalunkwe Stat ieħor li jipparteċipa fl-operazzjoni tal-UE għall-immaniġġar ta' kriżijiet għal korriment, mewt ta' persunal tiegħu, jew dannu lil, jew telf ta', kwalunkwe assi li jkunu proprjetà tiegħu u użati mill-operazzjoni tal-UE għall-immaniġġar ta' kriżijiet jekk tali korriment, mewt, dannu jew telf:

                     —

                     kienu kkawżati minn persunal fl-eżekuzzjoni tad-doveri tagħhom b'konnessjoni ma' operazzjoni tal-UE għall-immaniġġar ta' kriżijiet, ħlief f'każ ta' negliġenza serja jew imġiba ħażina volontarja; jew

                     —

                     irriżultaw mill-użu ta' kwalunkwe assi ta' Stati parteċipanti fl-operazzjoni tal-UE għall-immaniġġar ta' kriżijiet, sakemm l-assi jkunu ntużaw b'konnessjoni mal-operazzjoni u ħlief f'każ ta' negliġenza serja jew imġiba ħażina volontarja ta' persunal tal-operazzjoni tal-UE għall-immaniġġar ta' kriżijiet li jkun qed juża dawk l-assi.”


title: Deċiżjoni tal-Awtorità ta' Sorveljanza tal-EFTA Nru 302/14/COL tas- 16 ta' Lulju 2014 li temenda għad-disgħa u disgħin darba r-regoli proċedurali u sostantivi fil-qasam tal-għajnuna mill-Istat billi timmodifika ċerti Linji Gwida għall-għajnuna mill-istat [2015/95]

text:
                  22.1.2015

                  MT

                  Il-Ġurnal Uffiċjali tal-Unjoni Ewropea

                  L 15/103

            DEĊIŻJONI TAL-AWTORITÀ TA' SORVELJANZA TAL-EFTA
      Nru 302/14/COL
      tas-16 ta' Lulju 2014
      li temenda għad-disgħa u disgħin darba r-regoli proċedurali u sostantivi fil-qasam tal-għajnuna mill-Istat billi timmodifika ċerti Linji Gwida għall-għajnuna mill-istat [2015/95]
      L-AWTORITÀ TA' SORVELJANZA TAL-EFTA (“l-Awtorità”),
      WARA Li KKUNSIDRAT il-Ftehim dwar iż-Żona Ekonomika Ewropea (“il-Ftehim ŻEE”), b'mod partikolari l-Artikoli minn 61 sa 63 u l-Protokoll 26 tiegħu,
      WARA LI KKUNSIDRAT il-Ftehim bejn l-Istati tal-EFTA dwar it-Twaqqif ta' Awtorità ta' Sorveljanza u ta' Qorti tal-Ġustizzja (“il-Ftehim dwar is-Sorveljanza u l-Qorti”), b'mod partikolari l-Artikoli 5(2)(b) u 24 tiegħu u l-Artikolu 1 fil-Parti I tal-Protokoll 3 tiegħu,
      Billi:
      Skont l-Artikolu 24 tal-Ftehim dwar is-Sorveljanza u l-Qorti, l-Awtorità ddaħħal fis-seħħ id-dispożizzjonijiet tal-Ftehim ŻEE dwar l-għajnuna mill-Istat,
      Skont l-Artikolu 5(2)(b) tal-Ftehim dwar is-Sorveljanza u l-Qorti, l-Awtorità toħroġ avviżi jew linji gwida dwar kwistjonijiet ittrattati fil-Ftehim ŻEE, jekk dan il-Ftehim jew il-Ftehim dwar is-Sorveljanza u l-Qorti jipprovdi dan b'mod espressiv jew jekk l-Awtorità tikkunsidra li hu meħtieġ,
      Fil-21 ta' Mejju 2014, il-Kummissjoni Ewropea adottat Komunikazzjoni li temenda l-Komunikazzjonijiet mill-Kummissjoni dwar Linji Gwida tal-UE għall-applikazzjoni tar-regoli dwar l-għajnuna mill-Istat b'rabta mal-implimentazzjoni rapida tan-netwerks tal-banda wiesgħa, dwar Linji Gwida dwar l-għajnuna reġjonali mill-Istat għall-2014-2020, dwar għajnuna mill-Istat għal films u xogħlijiet awdjoviżivi oħra, dwar Linji Gwida dwar l-għajnuna mill-Istat biex jiġu promossi investimenti ta' finanzjament tar-riskju u dwar Linji Gwida dwar għajnuna mill-Istat għall-ajruporti u l-linji tal-ajru. (1) L-għanijiet tal-emendi għandhom jallinjaw id-dispożizzjonijiet ta' trasparenza ta' Linji Gwida dwar l-għajnuna mill-Istat differenti u għas-simplifikazzjoni tad-dispożizzjonijiet attwali,
      Din il-Komunikazzjoni hija rilevanti għaż-Żona Ekonomika Ewropea,
      Għandha tiġi żgurata l-applikazzjoni uniformi tar-regoli taż-ŻEE dwar għajnuna mill-Istat madwar iż-Żona Ekonomika Ewropea kollha skont l-għan ta' omoġeneità stabbilit fl-Artikolu 1 tal-Ftehim ŻEE,
      Skont il-punt II taħt l-intestatura “ĠENERALI” tal-Anness XV tal-Ftehim ŻEE, l-Awtorità, wara konsultazzjoni mal-Kummissjoni Ewropea, għandha tadotta regoli ġodda, li jikkorrispondu ma' dawk adottati mill-Kummissjoni Ewropea,
      WARA li kkonsultat mal-Kummissjoni Ewropea,
      WARA li kkonsultat mal-Istati tal-EFTA b'ittra datata t-30 ta' Ġunju 2014 dwar is-suġġett,
      ADOTTAT DIN ID-DEĊIŻJONI:
      Artikolu 1
      Ir-regoli sostantivi fil-qasam tal-għajnuna mill-Istat jiġu emendati kif ġej.
      Artikolu 2
      Din id-Deċiżjoni tissostitwixxi l-paragrafi li ġejjin:

                  —

                  dwar Linji Gwida għall-applikazzjoni ta' regoli dwar l-għajnuna mill-Istat b'rabta mal-implimentazzjoni rapida tan-netwerks tal-banda wiesgħa (2) l-ewwel żewġ sentenzi tal-paragrafu 74(j),

                  —

                  dwar il-Linji Gwida dwar l-għajnuna reġjonali mill-Istat għall-2014-2020 (3), paragrafu 135,

                  —

                  dwar il-Linji Gwida rigward għajnuna mill-Istat għal films u xogħlijiet awdjoviżivi oħra (4), il-paragrafu 51(7),

                  —

                  dwar il-Linji Gwida rigward għajnuna mill-Istat għall-ajruporti u l-linji tal-ajru (5), il-paragrafi 162 u 163,

            b'dan:
      “L-Istati tal-EFTA jiżguraw il-pubblikazzjoni tal-informazzjoni li ġejja fuq websajt komprensiva dwar l-għajnuna mill-Istat, f'livell nazzjonali jew reġjonali:

                  —

                  it-test sħiħ tal-iskema ta' għajnuna approvata jew id-deċiżjoni individwali għall-għoti tal-għajnuna u d-dispożizzjonijiet ta' implimentazzjoni tagħha, jew ħolqa għaliha,

                  —

                  l-identità tal-awtorità(jiet) awtorizzanti,

                  —

                  l-identità tal-benefiċjarji individwali, il-forma u l-ammont tal-għajnuna mogħtija lil kull benefiċjarju, id-data tal-għotja, it-tip ta' impriża (SME/kumpanija kbira), ir-reġjun li fih jinsab il-benefiċjarju (fil-livell 2 tar-reġjuni statistiċi) (*) u s-settur ekonomiku prinċipali li fih il-benefiċjarju għandu l-attività tiegħu (fil-livell tal-grupp NACE) (**).

            Tali rekwiżit jista' jitneħħa fir-rigward tal-għotjiet ta' għajnuna individwali inqas minn EUR 500 000. Għal skemi ta' għajnuna fil-forma ta' benefiċċju fuq it-taxxa, l-informazzjoni dwar ammonti ta' għajnuna individwali (***) tista' tiġi pprovduta fil-firxiet li ġejjin (f'EUR miljuni): [0,5-1]; [1-2]; [2-5]; [5-10]; [10-30]; [30 u iktar].
      Tali informazzjoni trid tiġi ppubblikata wara li tkun ittieħdet id-deċiżjoni tal-għoti tal-għajnuna, trid tinżamm għal mill-inqas 10 snin u trid tkun disponibbli għall-pubbliku ġenerali mingħajr restrizzjonijiet (****). L-Istati tal-EFTA ma jkunux meħtieġa jippubblikaw l-informazzjoni msemmija hawn fuq qabel l-1 ta' Lulju 2016 (*****).
      Artikolu 3
      1.   Din id-Deċiżjoni timmodifika l-Linji Gwida dwar l-għajnuna reġjonali mill-Istat għall-2014-2020 u l-kundizzjonijiet ta' monitoraġġ imposti fuq l-iskemi ta' għajnuna reġjonali mill-Istat, kif ġej:

                  —

                  il-paragrafu 169 tal-Linji Gwida dwar l-għajnuna reġjonali mill-Istat għall-2014-2020, inkluża kundizzjoni ta' monitoraġġ, jitħassar.

                  —

                  L-Anness IV tal-Linji Gwida dwar l-għajnuna reġjonali mill-Istat għall-2014-2020, jitħassar.

            2.   Għal dawk l-iskemi ta' għajnuna reġjonali mill-Istat diġà approvati f'konformità mal-Linji Gwida dwar l-għajnuna reġjonali mill-Istat għall-2014-2020, inkluża l-kundizzjoni ta' monitoraġġ stabbilita fil-paragrafu 169 tal-Linji Gwida msemmija hawn fuq, il-kundizzjoni ta' monitoraġġ titneħħa. F'dan is-sens, il-paragrafu 65 tad-Deċiżjoni 225/14/COL, datata t-18 ta' Ġunju 2014, dwar l-kontribuzzjonijiet tas-sigurtà soċjali reġjonalment differenzjati 2014-2020, jitħassar.
      Artikolu 4
      Din id-Deċiżjoni timmodifika l-Linji Gwida dwar l-għajnuna mill-Istat biex jiġu promossi investimenti ta' finanzjament ta' riskju (6) kif ġej:

                  —

                  fil-paragrafu 166(v):

                              —

                                 minflok:“Tali rekwiżit jista' jitneħħa fir-rigward tal-SMEs li ma wettqu l-ebda bejgħ kummerċjali fi kwalunkwe suq u għal investimenti taħt il-EUR 200 000 f'impriża benefiċjarja finali.”

                              —

                                 aqra:“Tali rekwiżit jista' jitneħħa fir-rigward tal-SMEs li ma wettqu l-ebda bejgħ kummerċjali fi kwalunkwe suq u għal investimenti taħt il-EUR 500 000 f'impriża benefiċjarja finali”.

                  —

                  fil-paragrafu 166(vi):

                              —

                                 minflok:“l-ammont tal-vantaġġ fiskali riċevut, fejn tal-aħħar jaqbeż il-EUR 200 000. Tali ammont jista' jkun ipprovdut f'firxiet ta' EUR 2 miljun.”

                              —

                                 aqra:“l-ammont tal-vantaġġ fiskali riċevut, fejn tal-aħħar jaqbeż il-EUR 500 000. Tali ammont jista' jkun ipprovdut fil-firxiet li ġejjin (f'EUR miljun): [0,5-1]; [1-2]; [2-5]; [5-10]; [10-30]; [30 u iktar].”

                  —

                  u fl-aħħar tal-paragrafu 166 jiddaħħal it-test li ġej:

                     “L-Istati tal-EFTA mhumiex meħtieġa jipprovdu l-informazzjoni msemmija hawn fuq qabel l-1 ta' Lulju 2016 (******).

            Artikolu 5
      Din id-Deċiżjoni ddaħħal it-test li ġej:

         “Fil-każ tal-iskemi tal-għajnuna li mhumiex fil-kamp ta' applikazzjoni tar-Regolament ta' eżenzjoni ġenerali, esklussivament minħabba l-baġit kbir tagħhom, l-Awtorità se tivvaluta l-kompatibbiltà tagħhom abbażi tal-pjan ta' evalwazzjoni biss.”

                  —

                  fl-aħħar tal-paragrafu 49, tal-Linji Gwida għall-applikazzjoni ta' regoli dwar l-għajnuna mill-Istat b'rabta mal-implimentazzjoni rapida tan-netwerk tal-banda wiesgħa,

                  —

                  fl-aħħar tal-paragrafu 138, tal-Linji Gwida dwar l-għajnuna reġjonali mill-Istat għall-2014-2020,

                  —

                  fl-aħħar tal-paragrafu 167, tal-Linji Gwida dwar l-għajnuna mill-Istat għall-ajruporti u l-linji tal-ajru,

                  —

                  fl-aħħar tal-paragrafu 172, tal-Linji Gwida dwar l-għajnuna mill-Istat biex jiġu promossi investimenti ta' finanzjament tar-riskju.

            Artikolu 6
      Il-verżjoni bl-Ingliż biss hi awtentika.

         Magħmul fi Brussell, is-16 ta' Lulju 2014.

               Għall-Awtorità ta' Sorveljanza tal-EFTA

            Oda Helen SLETNES

               Il-President

            Helga JÓNSDÓTTIR

               Membru tal-Kulleġġ

         (1)  ĠU C 198, 27.6.2014, p. 30.

         (2)  Għadhom mhux ippubblikati fil-ĠU. Disponibbli fuq: http://www.eftasurv.int/media/state-aid-guidelines/Part-IV---Application-of-state-aid-rules-in-relation-to-rapid-deployment-of-broadband-networks.pdf

         (3)  Għadhom mhux ippubblikati fil-ĠU. Disponibbli fuq: http://www.eftasurv.int/media/state-aid-guidelines/Part-III---Guidelines-on-regional-State-Aid-for-2014-2020.pdf

         (4)  Għadhom mhux ippubblikati fil-ĠU. Disponibbli fuq: http://www.eftasurv.int/media/state-aid-guidelines/Part_IV_-_State_aid_for_films_and_other_audiovisual_works.pdf

         (5)  Għadhom mhux ippubblikati fil-ĠU. Disponibbli fuq: http://www.eftasurv.int/media/state-aid-guidelines/Part-IV---Aviation-Guidelines.pdf

         (6)  Għadhom mhux ippubblikati fil-ĠU. Disponibbli fuq http://www.eftasurv.int/media/state-aid-guidelines/Part-III---State%20aid-to-promote-risk-finance-investments-- (applicable-from-1-july-2014).pdf


title: Deċiżjoni (UE) 2017/1714 tal-Parlament Ewropew tas-27 ta' April 2017 dwar il-kwittanza għall-implimentazzjoni tal-baġit tal-Eurojust għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/308

         DEĊIŻJONI (UE) 2017/1714 TAL-PARLAMENT EWROPEW
   tas-27 ta' April 2017
   dwar il-kwittanza għall-implimentazzjoni tal-baġit tal-Eurojust għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Eurojust għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Eurojust għas-sena finanzjarja 2015, flimkien mar-risposta tal-Eurojust (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Eurojust fir-rigward tal-implimentazzjoni tal-baġit għas-sena finanzjarja 2015 (05873/2017 — C8-0056/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

               —

               wara li kkunsidra d-Deċiżjoni tal-Kunsill 2002/187/ĠAI tat-28 ta' Frar 2002 li tistabbilixxi Eurojust bil-għan li tiġi msaħħa l-ġlieda kontra l-kriminalità serja (4), u b'mod partikolari l-Artikolu 36 tagħha,

               —

               wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (5), u b'mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0129/2017),

               1.

               Jagħti l-kwittanza lid-Direttur Amministrattiv tal-Eurojust għall-implimentazzjoni tal-baġit tal-Eurojust għas-sena finanzjarja 2015;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Amministrattiv tal-Eurojust, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 449, 1.12.2016, p. 193.

      (2)  Ara n-nota ta' qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 63, 6.3.2002, p. 1.

      (5)  ĠU L 328, 7.12.2013, p. 42.


title: Id-Deċiżjoni tal-Kunsill tas-16 ta' Ġunju 1975 li tistabbilixxi Kumitat Konsultattiv dwar it-Taħriġ Mediku

text:
Avviż Legali Importanti

|

31975D0364

Official Journal L 167 , 30/06/1975 P. 0017 - 0018 Finnish special edition: Chapter 16 Volume 1 P. 0010  Greek special edition: Chapter 05 Volume 2 P. 0050  Swedish special edition: Chapter 16 Volume 1 P. 0010  Spanish special edition: Chapter 06 Volume 1 P. 0200  Portuguese special edition Chapter 06 Volume 1 P. 0200

		Id-Deċiżjoni tal-Kunsilltas-16 ta' Ġunju 1975li tistabbilixxi Kumitat Konsultattiv dwar it-Taħriġ Mediku(75/364/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea,Wara li kkunsidra l-abozz tad-Deċiżjoni ippreżentata mill-Kummissjoni,Billi, fir-reżoluzzjoni tiegħu tas-6 ta' Ġunju 1974 dwar ir-rikonoxximent reċiproku tad-diplomi, taċ-ċertifikati u ta' provi oħra ta' kwalifiki formali, il-Kunsill iddikjara li hu favur l-istabbiliment ta' kumitati konsultattivi;Billi, fil-kuntest tar-rikonoxximent reċiproku tad-diplomi, taċ-ċertifikati u ta' provi oħra ta' kwalifiki formali u l-koordinazzjoni tal-kondizzjonijiet għall-insegwiment ta' l-attivitajiet ta' tabib, hu importanti li jkun assigurat livell ta' taħriġ li jkun eżiġenti b'mod li jista' jkun ikkomparat;Billi, sabiex issir kontribuzzjoni għall-kisba ta' dan l-objettiv, hu prudenti li jkun stabbilit Kumitat Konsultattiv biex jagħti pariri lill-Kummissjoni,IDDEĊIEDA KIF ĠEJ:Artikolu 1Kumitat Konsultattiv dwar it-Taħriġ Mediku, minn hawn 'il quddiem imsejjaħ il-"kumitat", għandu jkun stabbilit fi ħdan il-Kummissjoni.Artikolu 21. Ix-xogħol tal-kumitat għandu jkun biex jgħin ħalli jassigura standard komparabbli kif mitlub mit-taħriġ mediku fil-Komunita, kemm f'dak li jirrigwardja t-taħriġ bażiku u wkoll taħriġ aktar profond.2. Għandu jwettaq dan ix-xogħol partikolarment permezz tal-mezzi li ġejjin:- bi skambju ta' informazzjoni komprensiva dwar il-metodi tat-taħriġ u l-kontenut, il-livell u l-istruttura tal-korsijiet teoretiċi u prattiċi kif ipprovduti fl-Istati Membri;- bid-diskussjoni u l-konsultazzjoni ma' l-objettiv ta' l-iżvilupp ta' approċċ komuni li għandu jintlaħaq fit-taħriġ tat-tobba u, kif xieraq, għall-istruttura u l-kontenut ta' taħriġ bħal dan;- iż-żamma permezz ta' reviżjoni ta' l-addattazzjoni tat-taħriġ mediku għall-iżviluppi fix-xjenza medika u l-metodi tat-tagħlim.3. Il-kumitat għandu jikkomunika lejn il-Kummissjoni u lejn l-Istati Membri l-opinjonijiet u r-rakkomandazzjonijiet tiegħu, inklużi, meta jikkunsidra li jkun xieraq, suġġerimenti għall-emendi li għandhom isiru għall-Artikoli li jirrigwardjaw it-taħriġ mediku fid-Direttivi Nru 75/362/KEE [1] u Nru 75/363/KEE [2].4. Il-kumitat għandu wkoll javża lill-Kummissjoni dwar kwalunkwe kwistjoni li l-Kummissjoni tista' tirreferi lilu f'dak li għandu x'jaqsam mat-taħriġ mediku.Artikolu 31. Il-kumitat għandu jikkonsisti minn tliet esperti minn kull Stat Membru, kif ġej:- espert wieħed mill-professjoni prattikanti;- espert wieħed mill-fakultajiet tal-mediċina ta' l-universitajiet;- espert wieħed mill-awtoritajiet kompetenti tal-Istati Membri.2. Għandu jkun hemm sostitut għal kull membru. Is-sostituti jistgħu jattendu l-laqgħat tal-kumitat.3. Il-membri u s-sostituti deskritti fil-paragrafi 1 u 2 għandhom ikunu nnominati mill-Istati Membri. Il-membri referuti fl-ewwel u t-tieni inċiżi tal-paragrafu 1 u s-sostituti tagħhom għandhom ikunu nnominati fuq proposta mill-professjoni prattikanti u l-universitajiet. Il-membri u s-sostituti hekk innominati għandhom ikunu maħtura mill-Kunsill.Artikolu 41. Iż-żmien tal-kariga ta' membru tal-kumitat għandu jkun tlett snin. Wara li jiskadi dan il-perjodu il-membri tal-Kumitat għandhom jibqgħu fil-kariga sakemm ikunu seħħu t-tibdiliet jew iż-żmien tal-kariga tagħhom ikun imġedded.2. Iż-żmien tal-kariga ta' membru jista' jispiċċa qabel ma jeskadi l-perjodu ta' tliet snin permezz tar-riżenja jew tal-mewt tal-membru, jew tas-sostitut tiegħu b'persuna oħra, skond il-proċedura preskritta fl-Artikolu 3. Din il-ħatra għandha tkun għall-bqija taż-żmien tal-kariga.Artikolu 5Il-Kumitat għandu jaħtar president u żewġ deputati presidenti mill-membri tiegħu. Għandu jadotta ir-regoli tiegħu tal-proċedura. L-aġenda tal-laqgħat għandha tkun imħejjija mill-president tal-kumitat b'konsultazzjoni mal-Kummissjoni.Artikolu 6Il-Kumitat jista' jistabbilixxi sotto-kumitati, isejjaħ u jħalli osservaturi jew esperti jassistuh inkonnessjoni ma' l-aspetti speċjali kollha tal-ħidma tiegħu.Artikolu 7Is-Segretarjat għandu jkun ipprovdut mill-Kummissjoni.Magħmula fil-Lussemburgu, fis-16 ta' Ġunju 1975.Għall-KunsillIl-PresidentR. Ryan[1] ĠU L 167, tat-30.6.75, p. 1.[2] ĠU L 167, tat-30.6.75, p. 14.--------------------------------------------------


title: 2010/525/UE: Deċiżjoni tal-Parlament Ewropew tal- 5 ta' Mejju 2010 dwar l-għeluq tal-kontijiet tal-Awtorità Ewropea dwar is-Sigurtà fl-Ikel għas-sena finanzjarja 2008

text:
               25.9.2010

               MT

               Il-Ġurnal Uffiċjali tal-Unjoni Ewropea

               L 252/159

         DEĊIŻJONI TAL-PARLAMENT EWROPEW
   tal-5 ta' Mejju 2010
   dwar l-għeluq tal-kontijiet tal-Awtorità Ewropea dwar is-Sigurtà fl-Ikel għas-sena finanzjarja 2008
   (2010/525/UE)
   IL-PARLAMENT EWROPEW,
   wara li kkunsidra l-kontijiet annwali finali tal-Awtorità Ewropea tas-Sikurezza tal-Ikel għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Awtorità Ewropea dwar is-Sigurtà fl-Ikel għas-sena finanzjarja 2008, flimkien mat-tweġibiet tal-Awtorità (1),
   wara li kkunsidra r-rakkomandazzjoni tal-Kunsill tas-16 ta' Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE u l-Artikolu 319 tat-Trattat FUE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament (KE) nru 178/2002 tal-Parlament Ewropew u tal-Kunsill (3) li jistabbilixxi l-Awtorità Ewropea dwar is-Sigurtà fl-Ikel, u b'mod partikolari l-Artikolu 44 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0086/2010),

               1.

               Japprova l-għeluq tal-kontijiet tal-Awtorità Ewropea dwar is-Sigurtà fl-Ikel għas-sena finanzjarja 2008;

               2.

               Jagħti istruzzjonijiet lill-President tiegħu biex jgħaddi din id-deciżjoni lid-Direttur Eżekuttiv tal-Awtorità Ewropea dwar is-Sigurtà fl-Ikel, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 304, 15.12.2009, p. 95.

      (2)  ĠU L 248, 16.9.2002, p. 1.

      (3)  ĠU L 31, 1.2.2002, p. 1.

      (4)  ĠU L 357, 31.12.2002, p. 72.


title: 2010/14/: Deċiżjoni tal-Bank Ċentrali Ewropew tal- 10 ta’ Diċembru 2009 dwar l-approvazzjoni tal-volum ta’ ħruġ ta’ muniti fl-2010 (BĊE/2009/25)

text:
               12.1.2010

               MT

               Il-Ġurnal Uffiċjali tal-Unjoni Ewropea

               L 7/21

         DEĊIŻJONI TAL-BANK ĊENTRALI EWROPEW
   tal-10 ta’ Diċembru 2009
   dwar l-approvazzjoni tal-volum ta’ ħruġ ta’ muniti fl-2010
   (BĊE/2009/25)
   (2010/14/UE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-funzjonament tal-Unjoni Ewropea, partikolarment l-Artikolu 128(2),
   Billi:

               (1)

               Il-Bank Ċentrali Ewropew (BĊE) għandu d-dritt esklużiv mill-1 ta’ Jannar 1999 biex japprova l-volum ta’ muniti maħruġin mill-Istati Membri li adottaw l-euro (minn issa ‘l quddiem “l-Istati Membri parteċipanti”).

               (2)

               L-Istati Membri parteċipanti ppreżentaw għall-approvazzjoni tal-BĊE l-estimi tagħhom tal-volum ta’ muniti euro li għandhom jinħarġu fl-2010, flimkien ma’ noti ta’ spjega dwar il-metodoloġija ta’ tbassir,

         ADOTTA DIN ID-DEĊIŻJONI:
   Artikolu 1
   Approvazzjoni tal-volum ta’ muniti euro li għandhom jinħarġu fl-2010
   Il-BĊE japprova l-volum ta’ muniti euro li għandhom jinħarġu mill-Istati Membri parteċipanti fl-2010 kif deskritt fit-tabella li ġejja:

               (miljuni f’EUR)

               Ħruġ ta’ muniti ddestinati għaċ-ċirkolazzjoni u ħruġ ta’ muniti ta’ kollezzjoni (mhux iddestinati għaċ-ċirkolazzjoni) fl-2010

               Il-Belġju

               105,2

               Il-Ġermanja

               668,0

               L-Irlanda

               43,0

               Il-Greċja

               55,0

               Spanja

               210,0

               Franza

               290,0

               L-Italja

               283,0

               Ċipru

               18,1

               Il-Lussemburgu

               40,0

               Malta

               10,5

               Il-Pajjiżi l-Baxxi

               54,0

               L-Awstrija

               306,0

               Il-Portugall

               50,0

               Is-Slovenja

               30,0

               Is-Slovakkja

               62,0

               Il-Finlandja

               60,0

         Artikolu 2
   Disposizzjoni finali
   Din id-Deċiżjoni hija indirizzata lill-Istati Membri parteċipanti.

      Magħmul fi Frankfurt am Main, l-10 ta’ Diċembru 2009.

            Il-President tal-BĊE

         Jean-Claude TRICHET